title: Aleksandr Popov (uimari)

text: ”Tsaari” Popov voitti sekä 50 että 100 metrin vapaauintimatkat Barcelonan olympialaisissa 1992 ja puolusti menestyksekkäästi voittojaan neljä vuotta myöhemmin Atlantan olympialaisissa. Samaan oli kyennyt aiemmin vain Johnny ”Tarzan” Weissmuller.


title: Aleksandr Popov (uimari)

text: Kuukausi Atlantan kisojen jälkeen Popovia puukotettiin Moskovassa ja hän sai vaurioita moniin sisäelimiinsä, muun muassa munuaisiin ja keuhkoihin. Hänet leikattiin ja hän toipui vammoistaan kolme kuukautta. Vuoden 1997 EM-kisoissa Popov palasi jälleen voittajaksi. Vuonna 1998 hänet valittiin Kansainväliseen olympiakomiteaan.


title: Aleksandr Popov (uimari)

text: Vuoden 2000 kesäolympialaisissa Sydneyssä Popov sijoittui sadan metrin vapaauinnissa hopealle hävittyään alankomaalaiselle Pieter van den Hoogenbandille 0,39 sekunnilla.


title: Aleksandr Popov (uimari)

text: Vuoden 2004 kesäolympialaisissa Ateenassa Popov karsiutui niukasti 100 metrin vapaauinnin finaalista hävittyään kahden sadasosasekunnin verran Australian Ian Thorpelle.


title: Pekka ja Pätkä mestarimaalareina

text: Pekka ja Pätkä mestarimaalareina on Armand Lohikosken ohjaama ja käsikirjoittama elokuva, joka valmistui vuonna 1959. Se oli Suomen Filmiteollisuuden tuottaman "Pekka Puupää" -elokuvasarjan kahdestoista ja Lohikosken viimeinen Puupää-elokuva. Elokuvan ensi-ilta oli Helsingissä 18. syyskuuta 1959 Rexissä ja Tuulensuussa.


title: Pekka ja Pätkä mestarimaalareina

text: Lohikosken ja pääosanesittäjien välit menivät poikki, kun sarjaan tehtiin vielä yksi osa Lohikosken selän takana.


title: Pekka ja Pätkä mestarimaalareina

text: Aikalaisarvioissa ei juuri käsitelty itse elokuvaa vaan asioita sen liepeiltä. Ohjaaja-käsikirjoittaja sai vastuun siitä, ettei Pakarisen näyttelijänlahjoja hyödynnetty ilmaisemaan "tavallisen ihmisen epäilyjä maailman menosta ja nykytaiteesta, mistä tällä kertaa on kysymys" (Inkeri Lius, Suomen Sosialidemokraatti). Greta Brotherus (Hufvudstadsbladet) totesi, että Puupää-elokuvat saattoivat vaikuttaa haitallisesti koko suomalaiseen elokuvaan.


title: Pekka ja Pätkä mestarimaalareina

text: Eräässä myöhemmässä kritiikissä elokuvaa on luonnehdittu tyhjäksi farssiksi, jonka parodiat eivät onnistu, mutta toisaalta myös hassunhauskaksi tyhmyyden ylistykseksi. Toisen kriitikon mukaan komedia kulkee sutjakasti, ja itsekin taitava piirtäjä Lohikoski tekee nykytaiteesta ja taidekriitikoista pilkkaa hyvin antaumuksellisesti ja populistisesti tavalla, jonka perinne on sittemmin jatkunut. Kolmannen mielestä Masa Niemen sananlaskut ja tekonaurut ovat sietämättömiä.


title: Pekka ja Pätkä mestarimaalareina

text: Pekka ja Pätkä naamioituvat gorilloiksi ja pelottelevat Justiinan maalle Amalia-tädin luo. Kaksikko huijaa rahaa talonmies Pikkaraiselta voittamalla tämän kädenväännössä, jonka jälkeen he päättävät ostaa shakkilaudan ja selvittää kumpi heistä on parempi "järkimiesten pelissä". Palatessaan kotiin Justiina löytää hämähäkinseittien peittämän kaksikon pelaamassa shakkia. Justiina päättää hankkia Pekalle ja Pätkälle ammatit ja lukee lehdestä ilmoituksen: "Jokainen, joka osaa kirjoittaa, osaa myös piirtää. Oppikaa piirtämään, oppikaa ammatti. Tulette hämmästymään."


title: Pekka ja Pätkä mestarimaalareina

text: Pekka ja Pätkä aloittavat taidemaalariopinnot. Aluksi mallina on Justiina, joka kuitenkin lopettaa poseeraamisen nähtyään ensimmäiset harjoitelmat. Niinpä Pekka ja Pätkä hankkivat tilalle hemaisevan neiti Kaihonkielon. "Mestarimaalarien" ollessa ulkona metsästämässä uusia aiheita talon kauhukakarat tarttuvat maalaustarvikkeisiin. Kun Pekka ja Pätkä kotiin palattuaan löytävät lasten sotkeman Kaihonkielon muotokuvan, he pitävät sitä niin hyvänä, että päättävät viedä sen Taidehalliin näyttelyyn. Koska taulua ei huolita näyttelyyn, he murtautuvat Taidehalliin yöllä ja ripustavat taulun seinälle. Samaan aikaan rakennuksessa on kuitenkin myös varkaita, jotka anastavat "Mona Lisa" -maalauksen. Aamulla Pekkaa ja Pätkää luullaan taidevarkaiksi ja heidät pidätetään.


title: Pekka ja Pätkä mestarimaalareina

text: Pekka ja Pätkä yrittävät paeta vankilasta ja onnistuvatkin toisella kerralla. Myös oikeat tauluvarkaat saavat kuulla vankilapaosta ja kaappaavat Pekan, Pätkän ja Kaihokielon. Pätkän pullopostin avulla poliisit kuitenkin löytävät roistojen piilopaikan. Vapauduttuaan Pekka ja Pätkä saavat kuulla voittaneensa taidenäyttelyn parhaan maalauksen palkinnon. He pitävät kuitenkin koko tapausta lasten ansiona, joten rahat käytetään lasten kerhohuoneen rakentamiseen talonsa kellariin.


title: Piispala

text: Piispala on Kannonkosken kunnassa sijaitseva luonto-, liikunta- ja nuorisomatkailukeskus, joka aloitti toimintansa vuonna 1982. Vanha kyläkoulu toimi tätä ennen kesäleirien keskuksena. Piispala on valtakunnallinen nuorisokeskus ja Suomen suurin leirikoulujen järjestäjä.


title: Piispala

text:
Piispala sijaitsee Kannonkosken kunnassa Kivijärven Jauhoniemellä.
Viime vuosina suuresti laajentuneen keskuksen harrastevalikoimaan kuuluu muun muassa keilahalli, 3 altaan uimahalli PiiSpa, erilaisia saunoja (rantasauna, mökkisauna, perinnesauna), 2 kilometriä Kivijärven hiekkarantaa uimarantoineen, jäähalli curling-maalauksilla, 13 metriä korkea kiipeily -ja laskeutumistorni, frisbeegolf ja jousiammunta ym. Piispalassa on rivitalo -ja mökkimajoitusta yli 400 henkilölle.


title: Piispala

text: Elokuussa 1990 Piispalassa pidettiin kansainvälinen 13 500 osanottajan Finnjamboree partioleiri Tervas.


title: Piispala

text: Piispala omistaa myös Muotkavaaran leirikeskuksen Muoniossa.


title: Piispala

text: Piispalassa, joka kuuluu Suomen nuorisokeskuksiin (ry), järjestetään vuosittain noin 250 erilaista leiriä ja leirikoulua.


title: Piispala

text: Suomen jääkiekkoliitto järjestää suurimman osan kiekkoleireistään ja turnauksistaan Piispalassa. Jääkiekkoliitto järjestää myös jäärippikouluja Piispalassa.


title: Ron Manager

text: Ron Manager on suositun BBC:n tuottaman "Ruuvit löysällä" -sketsisarjan hahmo, jota esittää näyttelijä Paul Whitehouse.


title: Ron Manager

text: Ron Manager on jalkapallokommentaattori, joka puhuu sekavia eikä tahdo pysytellä aiheessa. Usein hänen puheessaan esiintyvät puistossa jalkapalloa pelaavat pikkupojat, jotka käyttävät puseroita maalitolppina.


title: Ron Manager

text: Omaelämäkerrassaan edesmennyt huippupelaaja George Best kertoo, että Whitehouse olisi kertonut hänelle saaneensa hahmoon idean 1970-luvulla Fulhamin huippumenestykseen manageroineesta, nyt jo edesmenneestä Alec Stockista.


title: Zohar

text:
Sefer Ha-Zohar (hepr. "Loiston kirja") on kokoelma kabbalan eli juutalaisen mystiikan kirjoituksia, jonka nimi juontuu Danielin kirjan kohdasta 12:3. Zohar on laaja ja monikerroksinen kommenttikokoelma Tooraan, mutta sisältää myös allegorisen tarinan rabbi Simon ben Yohain ja hänen oppilaidensa matkoista, jotka kertaavat symbolisesti juutalaisten heimojen erämaavaellusta matkalla luvattuun maahan. Zohar on kirjoitettu enimmäksen arameaksi ja osittain hepreaksi. Teos sisältää mystistä pohdiskelua Jumalan luonteesta, maailmankaikkeuden rakenteesta ja alkuperästä, sielun, synnin, pelastuksen, hyvän ja pahan perimmäisestä luonteesta ja näihin liittyvistä aiheista.
Vuonna 2004 julkaistu englanninkielinen laitos käsittää 1600 sivua .
Zohar käsittelee temaattisesti useita eri aihealueita, kuten luomiskertomusta, kymmentä käskyä, pahuutta ja pahojen henkiolentojen olemusta, sekä juutalaista historiaa ja ihmisen roolia maailmankaikkeudessa. Zohar myös kommentoi juutalaista ja ei-juutalaista elämäntapaa ja kritisoi epäsuorasti kristillistä luostarilaitosta painottamalla avioliiton ja perhe-elämän merkitystä.
Zohar edustaa ilmeistymisaikanaan käytöstä poistunutta midrash-genreä. Zohar on Tooran kommentaari, mutta samalla myös romaanimuotoinen kertomus Simon Bar Yohaista ja hänen oppilaistaan*. Rabbi Yohain matkat toimivat allegorisena toisintona Tooran historialliseen kertomukseen juutalaisten erämaavaelluksesta luvattuun maahan. Arvovaltaisten oppineiden suulla Zohar esittää poikkeavia lähestymistapoja Tooran tulkintaan. Kieleltään Zohar sisältää runsaasti eroottisia allegorioita.


title: Zohar

text: Nykymuotoinen Zohar jakautuu seuraaviin päälukuihin:


title: Zohar

text: Zohar ammentaa useista eri juutalaisista tekstitraditioista, joista merkittävimpiä ovat aggadah ja midrash. Zoharin kirjoittaja tai kirjoittajat olivat erityisen paneutuneita Talmudin lakitekstin (halakhah) tulkitsijoita, kuten useimmat Espanjan juutalaisen yhteisön kabbalistit. Zoharin syntyyn ovat vaikuttaneet myös liturgiset tekstit ja rukoukset (piyyut) ja niiden merkitystä (kavvanah) tutkivat kommentaarit sekä Merkava -perinteen tekstit. Myös vanhemmat kabbalistiset tekstit Sefer Yetzirah ja Sefer Bahir ovat voimakkaita taustavaikuttajia Zoharin sisällön muotoutumisessa.


title: Zohar

text: Gnostilaisuudella oli myös oma kannattajapiirinsä keskiajan juutalaisessa sefardiyhteisössä, ja tällä on ollut myös merkitystä Zoharin pahuutta ja demonologiaa käsittelevissä osuuksissa.


title: Zohar

text: Aluksi Zoharin tekstit kiersivät erillisinä kappaleina juutalaisessa yhteisössä, josta ne levisivät myös kristilliseen ja islamilaiseen ympäristöönsä, mutta niihin viitattiin yhtenä teoksena jo 1300-luvulla. Tekstit levisivät nopeasti ja varsinkin juutalaisten häätö Espanjasta vuonna 1492 vauhditti tekstien leviämistä muihin juutalaisiin yhteisöihin. Zohar koottiin fragmenttien perusteella yksittäiseksi teokseksi ensimmäistä kertaa vuosina 1558–1660 (Mantuan painos ja Cremonan painos). Amsterdamin painos vuodelta 1715 on vaikuttanut eniten kaikkiin sen jälkeen julkaistuihin versioihin.. Englanninkielisistä versioista Daniel C. Mattin käännös vuodelta 2004 on kattavin tähän mennessä tehty käännös, jota varten Matt perehtyi olemassa oleviin fragmentteihin ja sisällytti painokseen aiemmista painoksista pois jääneitä käsikirjoituksia.


title: Zohar

text: Ensimmäiset Zoharin kirjoitukset ilmestyivät 1290 -luvulla Espanjan Kastiliassa sijainneessa juutalaisessa yhteisössä, erityisesti Moshe de Leonin ja hänen oppilaidensa kautta. Heidän mukaansa tekstit olivat muinaista alkuperää ja peräisin Israelista. He myös väittivät, että tekstit olivat ensimmäisellä vuosisadalla eläneen Shimon ben Yohain kirjoittamia. Tekstien alkuperää epäiltiin jo niiden ilmestymisaikaan, ja mm. Iisak Acrelainen matkusti Leonin luokse Kastiliaan nähdäkseen alkuperäiset käsikirjoitukset. Leon oli ehtinyt kuitenkin jo kuolla Acren saapuessa Kastiliaan, jossa hänen leskensä kertoi Leonin keksineen Zoharin itse.


title: Zohar

text: Myöhemmin lähihistorian vaikutusvaltaisin Zoharin tutkija Gerschom Scholem analysoi Zoharia ja Leonin muita kirjoituksia, ja päätyi toteamaan, että Zohar todella on Leonin kirjoittama. Hän perusteli johtopäätöksiään mm. samankaltaisilla aramean kielioppivirheillä, Zoharin heikolla Israelin maantieteen tuntemuksella sekä teksteissä esitetyllä argumentaatiolla joka heijastelee keskiajan Espanjan aatevirtauksia. Leon ja hänen oppilaansa käyttivät käytöstä poistunutta midrash -genreä ja aramean kieltä todennäköisesti luodakseen vaikutelman muinaisesta tekstistä.


title: Trooppinen itäaalto

text:
Trooppinen itäaalto tai "pasaatiaalto" on trooppisella Pohjois-Atlantilla muodostuva heikko matalapaineen sola. Joskus näihin aaltoihin kehittyy matalapaine, joka voi kehittyä myrskyksi tai hirmumyrskyksi.
Itäaaltojen aallonpituus on noin 2 500 kilometriä. Aallonpohja löytyy virtauskentästä solamaisena mutkana. Aallon itäpuoella on konvergenssia ja nousuliikettä, länsipuolella laskevaa liikettä ja divergenssiä. Aallot liikkuvat länteen 5–10 m/s. Hurrikaanien kehitys alkaa usein trooppisten itäaaltojen kohdalla.


title: Tefillin

text: Tefillin tai tefilim () ovat nahasta tehtyjä koteloita, joiden sisältämiin pergamentteihin on kirjoitettu Tooran jakeita. Tefillinejä käytetään aamurukouksissa, ja uskovat juutalaiset laittavat ne ylleen päivittäin sapattia ja juhlapyhiä lukuun ottamatta. Tefillinejä on kaksi: toinen sidotaan käsivarteen, toinen otsalle hiusrajan yläpuolelle.


title: Tefillin

text: Otsalle laitettava kotelo on neliosainen ja jokainen osa sisältää käärön. Käteen sidottava kotelo on yksiosainen sisältäen neljä kääröä yhdessä lokerossa. Kääröissä on nämä Tooran jakeet: "Shema" (5.Moos.6:4-9), "Ve'haya" (5.Moos.11:13-21), "Kadesh" (2.Moos.13:1-10) ja "Ve'haya" (2.Moos.13:11-16).


title: Tefillin

text: Tefillinien käyttö perustuu Tooran käskyyn "Ja sido ne merkiksi käteesi, ja ne olkoot muistolauseena sinun otsallasi" (5.Moos.6:8) ja tämän vuoksi ne sidotaan symbolisesti vasempaan käsivarteen sekä otsalle; Tooran opetuksen on oltava juutalaisen sydämessä sekä ajatuksissa.


title: Tefillin

text: Tefillin-käsky tulee juutalaispojan velvollisuudeksi hänen saavuttaessaan uskonnollisen täysi-ikäisyyden 13-vuotiaana. Vanhoina aikoina juutalaisnaisetkin laittoivat tefillinit, mutta myöhempi rabbiinitraditio rajoitti sen vain miehille kuuluvaksi käskyksi. Nykyaikoina monet konservatiivi- ja reformijuutalaiset naiset ovat aloittaneet uudelleen niiden käytön.


title: Tefillin

text: Kreikaksi tefillin tunnetaan nimellä "fylakterion". Myöhemmin tefillinien koko ja valmistustapa standardoitiin Talmudissa.


title: Henrik Zetterberg

text: Henrik Zetterberg (s. 9. lokakuuta 1980 Sundsvall, Ruotsi) on ruotsalainen uransa lopettanut jääkiekkoilija, jonka viimeisin seura oli Detroit Red Wings.


title: Henrik Zetterberg

text: Red Wings varasi vasen laitahyökkääjä Zetterbergin NHL:ään vuoden varaustilaisuudessa. Hänen varausnumeronsa oli 210. Ennen siirtymistään Detroitiin Zetterberg pelasi vielä vuodet 2000–2002 kotimaassaan Timrå IK:n joukkueessa. Molemmilla kausillaan hän oli joukkueen paras pistemies. Hän siirtyi kaudeksi 2002–2003 Detroitiin ja on pelannut sen jälkeen todella hyvin Detroitin joukkueessa. Kaudella 2002–2003 Zetterberg saalisti 44 tehopistettä ja seuraavalla kaudella vain yhden vähemmän. NHL:n työsulkukaudella 2004–2005 Zetterberg palasi takaisin Timråhon, ja oli taas joukkueensa paras pistemies.


title: Henrik Zetterberg

text: Kaudella 2007–2008 Zetterberg teki pisteitä kauden 17 ensimmäisessä ottelussa, mikä on Red Wingsin ennätys. Hän muodosti Pavel Datsjukin kanssa yhden NHL:n vaarallisimmista hyökkäyskaksikoista. Kauden päätteeksi hän voitti ensimmäisen Stanley Cupinsa ja palkittiin Conn Smythe Trophylla pudotuspelien parhaana pelaajana.


title: Henrik Zetterberg

text: Alkuvuodesta 2009 Zetterberg solmi Detroitin kanssa 12 vuoden sopimuksen, jonka arvo on yhteensä 73 miljoonaa dollaria.


title: Henrik Zetterberg

text: Zetterberg on kuulunut Ruotsin maajoukkueen runkopelaajiin vuodesta 2001 lähtien. Hän on ollut mukana kuusi kertaa MM-kilpailuissa, kolme kertaa olympialaisissa ja kerran World Cupissa. Suurimpana saavutuksena Zetterbergillä on olympiakulta 2006 Torinosta. Zetterbergistä tuli vuonna 2013 Detroit Red Wingsin uusi kapteeni maanmiehensä Nicklas Lidströmin lopetettua uransa.


title: Henrik Zetterberg

text: 14.9.2018 Detroit Red Wingsin GM Ken Holland vahvisti, ettei hyökkääjä pysty jatkamaan pelaamista pahan selkävamman vuoksi. Zetterberg ei ole pystynyt harjoittelemaan koko kesänä.


title: Henrik Zetterberg

text: "− Hän haluaisi pelata, mutta ei pysty siihen, Holland totesi lyhyesti.


title: Henrik Zetterberg

text: − Tämä on kova paikka. Olen ollut täällä 15 vuotta. Vaikka tiesin, että urani on loppusuoralla, toivoin, että olisin voinut pelata vielä jonkin aikaa, Zetterberg kertoi "Detroit Free Press -"lehden Helene Jamesille."


title: Human Nature

text: Human Nature voi tarkoittaa ainakin seuraavia:


title: Laoisin kreivikunta

text: Laoisin kreivikunta (, ) on Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 84 732 asukasta (vuonna 2016) ja sen pinta-ala on 1 719,14 neliökilometriä. Sen pääkaupunki on Port Laoise.


title: Laoisin kreivikunta

text: Kreivikunta on saanut nimensä keskiaikaiselta Loígisin kuningaskunnalta. Aiemmin brittien valtakaudella sen nimi oli "Queen's County". Nimi muutettiin Irlannin itsenäistyttyä.


title: Feliks Dzeržinski

text: Feliks Edmundovitš Dzeržinski (, puolalaisittain Feliks Dzierżyński, 11. syyskuuta 1877 – 20. heinäkuuta 1926) oli bolševikkivallankumouksellinen, joka perusti salaisen poliisin Tšekan. Hänen lempinimensä oli "Rauta-Feliks". Neuvostoliittolaisessa lastenkirjallisuudessa häntä kuvattiin myös "lasten ystäväksi".


title: Feliks Dzeržinski

text: Dzeržinski kuului syntyjään puolalaiseen szlachtaan eli aatelistoon. Hänen isänsä Edmund Dzeržinski opetti kymnaasissa Taganrogissa ennen jäämistään eläkkeelle perheen huvilalle nykyisellä Valko-Venäjällä. Äiti Helena Januszewska oli aristokraattisesta perheestä. Isän kuoleman 1882 jälkeen äiti kasvatti pojasta katolilaisen ja nationalistin. Hän toivoi pojastaan pappia, mutta Feliks erotettiin gymnasiumista kaksi kuukautta ennen valmistumista radikaalin toiminnan vuoksi. Dzeržinskin toiminta Liettuan sosialidemokraattisessa puolueessa päättyi pidätykseen 1897. Hänet karkotettiin Siperiaan kaikkiaan kolmeen otteeseen, mutta hän pakeni joka kerta. Vuonna 1899 hän perusti Puolan kuningaskunnan ja Liettuan sosialidemokraattisen puolueen Varsovassa. SDKPiL yhdistettiin Venäjän sosialidemokraattisen työväenpuolueeseen 1906, ja Dzeržinski sai paikan sen keskuskomiteasta.


title: Feliks Dzeržinski

text: Dzeržinski pidätettiin viimeisen kerran 1912 ja tuomittiin kovaan pakkotyöhön. Hänet vapautettiin maaliskuussa 1917 keisarinvallan kaaduttua samalla kuin muutkin poliittiset vangit.


title: Feliks Dzeržinski

text: Pietarissa hän liittyi bolševikkien keskuskomiteaan ja toimi olennaisessa osassa lokakuun 1917 vallankaappauksessa. Hän vastasi bolševikkien päämajan Smolnan turvallisuudesta, ja sen jälkeen Tšekan johdossa. Samalla kun Tšeka toimi terrorivälineenä vallankumouksen vihollisia vastaan, se myös hallinnoi rautatietä, tuotantoa, hyväntekeväisyyttä ja terveydenhuoltoa.


title: Feliks Dzeržinski

text: Sisällissodan jälkeen Dzeržinski toimi Buharinin, Rykovin, Tomskin ja Smirnovin oikeisto-opposition kanssa ja toimiessaan kansantalouden korkeimman neuvoston puheenjohtajana vuodesta 1924 kannatti uutta talouspolitiikkaa.


title: Feliks Dzeržinski

text: Dzeržinski kuoli sydänkohtaukseen 20. heinäkuuta 1926 Moskovassa. Sydänkohtaus tuli välittömästi hänen pidettyään huonokuntoisena ja sairaana keskuskomiteassa puheen, jossa hän voimakkaasti tuomitsi niin sanotun yhtyneen opposition, jota johtivat Lev Trotski, Grigori Zinoviev ja Lev Kamenev.


title: Feliks Dzeržinski

text: Dzeržinski järjesti mekaanisten laskukoneiden tuotannon Neuvostoliitossa. Koneen tyyppinimi oli Feliks ja lempinimi luonnollisesti rautafeliks. Hän järjesti myös Leica-kameroiden kopiointia ensin orpolasten työprikaatissa, myöhemmin erillisessä tehtaassa Ukrainassa. Kameran mallinimeksi tuli F.E.D..


title: CRC

text: CRC () on tarkisteavaimen luontiin tarkoitettu tiivistealgoritmi. Ennen siirron tai säilytyksen aloittamista luodaan pieni ryhmä bittejä vastaamaan yhtä tavua tai suurempaa kokonaisuutta, kuten verkkoliikenteen pakettia tai osaa tiedostosta. Saatua tarkistetta käytetään havaitsemaan siirron aikaisia virheitä jotka ovat aiheutuneet siirtoverkon taustakohinasta. CRC ei kuitenkaan ole kryptografisesti vahva eikä sitä voi käyttää estämään viestien väärennystä.


title: CRC

text:
CRC:n kehitti W. Wesley Peterson 1961. Tarkistussumma otettiin mukaan Ethernet-standardiin 1975.
CRC:tä käytetään mm. Ethernet, USB, Bluetooth, Serial ATA, SCSI -väylissä, GSM-kontrolliväylässä, MPEG, ZIP, Gzip, PNG -tiedostoissa.


title: CRC

text: CRC on perusperiaatteeltaan jakolasku ja tarkistussumma sen jakojäännös.


title: Meathin provinssi

text: Meathin provinssi (iiriksi "An Mhí", ) oli historiallinen provinssi Irlannissa. Nykyään Meathin provinssin kreivikunnat Meath ja Westmeath kuuluvat Leinsterin provinssiin.


title: Ilmajärvi

text: Ilmajärvi () on Novgorodin alueella, Moskovan ja Pietarin välimailla sijaitseva järvi, joka laskee Olhavanjokea Laatokkaan.


title: Ilmajärvi

text: Järven keskimääräiseksi pinta-alaksi annetaan joskus 982 km, mutta ala vaihtelee vedenpinnan tason mukaan laajasti välillä 733–2090 km. Vedenkorkeus vaihtelee vuodenajan ja kevättulvien määrän mukaan jopa seitsemällä metrillä, mikä on suurin luontainen vaihtelu Venäjällä. Vesitilavuus on 1–12 km. Ilmajärveen laskevia jokia ovat muun muassa Šelon, Lovat ja Msta. Jäässä marras-huhtikuussa. Vedessä on runsaasti orgaanista ainesta, veden väri kellertävä. Järvi on kalaisa.


title: Ilmajärvi

text: Ilmajärvi on ollut historiallisesti tärkeä. Sen rannalla sijaitsee varjagien perustama Rurikinlinna, joka on näytellyt erittäin tärkeää roolia koko Venäjän valtakunnan syntymisessä. Se oli huomattava kauppapaikka ennen Novgorodia.


title: Ilmajärvi

text: Novgorodin kaupunki sijaitsee Olhavanjoen varrella 6 km järvestä pohjoiseen. Varjagien kauppareitti Suomenlahdelta Bysanttiin kulki 800–1100-luvuilla Ilmajärven kautta, jota kautta pääsi myös Volgalle.


title: Ilmajärvi

text: Ilmajärvellä on myös osansa venäläisessä kansantarustossa. Nimen alkuperä taas on suomalainen.


title: Ilmajärvi

text: Ilmajärvi toimii vesivarastona Olhavan vuonna 1926 rakennetulle vesivoimalalle.


title: Meathin kreivikunta

text: Meathin kreivikunta (, ) on Irlannin tasavallan kreivikunta Leinsterin historiallisessa provinssissa Irlannin saaren itärannikolla. Kreivikunnassa on 194 942 asukasta (vuonna 2016) ja sen pinta-ala on 2 331,94 neliökilometriä. Kreivikunnan pääkaupunki on Navan.


title: Meathin kreivikunta

text: Kreivikunta sijaitsee historiallisen Meathin kuningaskunnan alueella.


title: Valkeajärvi (Vologdan alue)

text: Valkeajärvi eli Valgetjärvi () on suuri järvi Vologdan alueella Venäjällä noin 100 kilometriä Äänisestä kaakkoon. Järvi on muodoltaan jokseenkin pyöreä, kooltaan noin 46 x 33 km ja pinta-alaltaan 1 125 km. Valkeajärvi laskee Šeksnajokea pitkin Rybinskin tekojärveen ja edelleen Volgaan. Etelärannalla sijaitsee vanha Belozerskin kaupunki. Järven länsi- ja eteläpuolitse kulkee Valkeajärven kanava, joka on osa Volgan–Itämeren vesitietä.


title: Westmeathin kreivikunta

text: Westmeathin kreivikunta (, ) Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 88 396 asukasta (vuonna 2016) ja sen pinta-ala on 1 756,01 neliökilometriä. Kreivikunnan pääkaupunki on Mullingar.


title: Westmeathin kreivikunta


title: Bay City Rollers

text: Bay City Rollers eli BCR (myöhemmin The Rollers) on skotlantilainen popyhtye. Vuonna 1969 perustettu yhtye hajosi vuonna 1981, mutta se teki vielä 1980- ja 1990-luvuilla lyhyitä paluukiertueita. Huippusuosionsa aikana yhtye esitti sekä coverversioita, ammattisäveltäjien yhtyeelle kirjoittamia lauluja että omaa materiaalia, jota sävelsivät pääasiassa Eric Faulkner ja Stuart Wood.


title: Bay City Rollers

text: Yhtye esiintyy nykyisin kahdella eri kokoonpanolla. Toisen kokoonpanon keulakuva on Les McKeown ja toisen Ian Mitchell. Kumpikin heistä on kokoonpanojen ainoa jäsen yhtyeen huippuvuosilta. Muut muusikot on palkattu yhtyeeseen myöhemmin, eivätkä ole aiemmin soittaneet yhtyeessä.


title: Bay City Rollers

text: Bay City Rollers esitti teinipoppia ja oli erityisesti tyttöjen suosiossa. Tytöt ilmaisivat faniuttaan skottiruutuisilla kaulaliinoilla, joihin usein kirjailtiin suosikkiesiintyjän nimi: Eric, Woody, Alan, Les tai Derek. Bay City Rollersia voidaan pitää myöhempien poikabändien, kuten New Kids on the Blockin tai Take Thatin, esiasteena.


title: Bay City Rollers

text: Yhtyeen löysi Edinburghista Skotlannista perunamyyjän poika Tom Paton, josta tuli heidän ajoittain kiistanalainen managerinsa. Alun perin Saxons-niminen yhtye valitsi nimensä heittämällä tikan Yhdysvaltain kartalle. Se osui Michiganiin lähelle Bay Cityä.


title: Bay City Rollers

text: Yhtyeen kokoonpano vaihteli useaan otteeseen vuosina 1971–1974, jolloin sen kappaleista nousi 17 myyntilistoille Euroopassa ja Pohjois-Amerikassa. Niistä ensimmäinen oli "Keep On Dancing", joka sijoittui Britanniassa yhdeksänneksi.


title: Bay City Rollers

text: Alkaen vuoden 1974 kappaleesta "Remember (Sha La La La)" yhtye julkaisi monta hyvin suosittua singleä Britanniassa ja sai siellä myös oman televisiosarjan "Shang-a-Lang", josta myöhemmin yritettiin tehdä amerikkalaista versiota. Keväällä 1975 yhtye oli yksi Britannian eniten myyvistä yhtyeistä. Cover-versio The Four Seasonsin kappaleesta "Bye, Bye, Baby" pysyi ykkösenä kuusi viikkoa ja myi miljoona kappaletta keväällä 1975. Seuraava julkaisu "Give A Little Love" nousi listan kärkeen kesällä.


title: Bay City Rollers

text: Vuonna 1976 yhtye pääsi Billboardin Hot 100 -listan kärkeen kappaleella "Saturday Night", jota ei koskaan julkaistu Britanniassa. Pian sen jälkeen kappale "Money Honey" sijoittui yhdeksänneksi. Yhtye nousi myyntiloistoille samana vuonna sekä Britanniassa että Yhdysvalloissa Dusty Springfield -coverilla "I Only Want To Be With You", joka jäi heidän viimeiseksi top 10 -kappaleekseen Britanniassa.


title: Bay City Rollers

text: 1970-luvun loppua kohden yhtyeen suosio alkoi hiipua. Paton erotettiin vuonna 1979, ja päälaulaja vaihtui. Leslie McKeownin tilalle tuli Duncan Faure. Yhtyeen nimeksi otettiin The Rollers. Uudella nimellä julkaistiin kolme albumia, joista yksi oli "Ricochet" (1981), mutta pian yhtye hajosi.


title: Bay City Rollers

text: 1980- ja 1990-luvulla yhtyettä yritettiin useaan otteeseen elvyttää muutamien alkuperäisten jäsenten avulla, esimerkiksi uudenvuoden konsertilla vuonna 1999. Kiinnostus heräsi Britanniassa televisiossa näytettyjen dokumenttien sekä samalla mainostetun "Greatest Hits" -kokoelman myötä. Se nousi julkaisuvuotenaan 2004 korkeimmillaan sijalle 11.


title: Bay City Rollers

text: Yhtyeestä on sittemmin syntynyt kaksi versiota, jotka molemmat tekevät kiertueita: Les McKeown's Legendary Bay City Rollers ja Ian Mitchell's Bay City Rollers. Nämä kaksi nimeltä mainittua ovat ainoat alkuperäiset jäsenet yhtyeen huippuvuosilta.


title: Bay City Rollers

text: Vuosien 1973–1976 tunnetuin kokoonpano:


title: Bay City Rollers

text:
McKeown otettiin Gordon Clarkin tilalle, joka lauloi "Keep On Dancing" -kappaleella. Alan Longmuirin tilalla oli vähän aikaa irlantilais-amerikkalainen kitaristi Ian Mitchell, jonka tilalle tuli kitaristi Pat McGlynn. Mitchellin liittyessä Stuart Wood siirtyi basistiksi. Albumin "It's A Game" äänitysten alkaessa McGlynn erotettiin ja albumi tehtiin kokoonpanolla
McKeown-Faulkner-Wood-D.Longmuir.
Alan Longmuir palasi yhtyeeseen vuonna 1978. 1979 McKeownin tilalle tuli eteläafrikkalainen laulaja Duncan Faure.


title: Bay City Rollers

text: 1970-luvulla Bay City Rollers vieraili Suomessa klassisella kokoonpanolla 5. heinäkuuta 1975 Tulivuorirockissa Lappajärvellä, 22. lokakuuta 1975 UKK-hallin vihkiäisissä Helsingissä, 12. toukokuuta 1976 Helsingin jäähallissa sekä 8. helmikuuta 1978 Helsingin työväentalolla. Myöhemmällä kokoonpanolla yhtye on esiintynyt Suomessa vuonna 1991.


title: Bay City Rollers

text: Bay City Rollerssin skottilaisuus oli merkittävä tekijä yhtyeen markkinoinnissa, ja BCR olikin yksi harvoista yhtyeistä, joiden faneilla oli hyvin erottuva pukeutumistyyli. Siihen kuuluivat suurimmalta osalta nilkkoihin ylettyvät tartaani-kuvioiset housut ja samanlaiset huivit.


title: Bay City Rollers

text: Yhtyeellä oli Yhdysvalloissa kuusi top 40 -listalle päässyttä kappaletta. 2000-luvulla tehty televisiodokumentti tutki epäilyjä, joiden mukaan yhtyeen managerit ja levy-yhtiö veivät suurimman osan yhtyeen tuloista. On epäilty, että Bay City Rollers myi 100–300 miljoonaa levyä, joiden tuotto olisi ollut viisi miljardia puntaa, josta yhtye on saanut hyvin vähän. BBC:n mukaan yhtye myi 70 miljoonaa levyä, mutta useat tahot, kuten levy-yhtiö, ovat kiistäneet tästäkin luvusta.


title: Bay City Rollers

text: Basisti ja perustajajäsen Alan Longmuir kuoli kesäkuussa 2018 70-vuotiaana.


title: Louthin kreivikunta

text: Louthin kreivikunta () on Irlannin tasavallan kreivikunta Leinsterin historiallisessa provinssissa Irlannin saaren itärannikolla. Pohjoisessa se rajautuu Yhdistyneelle kuningaskunnalle kuuluvaan Pohjois-Irlantiin. Kreivikunnassa on 128 375 asukasta (vuonna 2016) ja sen pinta-ala on 823,6 neliökilometriä.


title: Louthin kreivikunta

text: Louthin pääkaupunki on Dundalk.


title: Syrjäytyminen

text: Syrjäytyminen ja sosiaalinen syrjäyttäminen (engl. "social exclusion" tai "social marginalization") viittaavat prosessiin, joka tuottaa koulutukseen, työmarkkina-asemaan, elintasoon, terveyteen, sosiaalisiin suhteisiin ja elinympäristöön liittyvää yhteiskunnallista huono-osaisuutta. Toisaalta kaikkea edellä mainittua kuvataan myös syrjäytymisen syiksi.


title: Syrjäytyminen

text: Suomi tuli vasta 1980-luvulla mukaan syrjäytymiskeskusteluun, vaikka ekskluusiosta tai marginalisaatiosta oli puhuttu muualla maailmassa jo 1960-luvulta lähtien.


title: Syrjäytyminen

text: Syrjäytymiselle ei ole vakiintunutta määritelmää suomenkielisessä sosiaalitutkimuksessa, mutta sitä käytetään usein kuvaamaan yksilön, kotitalouden tai jonkin ihmisryhmän joutumista taloudellisesti ja sosiaalisesti ongelmallisiin olosuhteisiin, joista on huonot mahdollisuudet vapautua. Sosiaalisesti ongelmallisilla olosuhteilla voidaan viitata esimerkiksi yhteiskunnan tai sen yksittäisten jäsenten taholta tulevan arvostuksen puutteeseen eli niin sanottuun sosiaaliseen leimautumiseen.


title: Syrjäytyminen

text: Sosiaalisella syrjäyttämisellä eli ekskluusiolla tarkoitetaan yksilöiden tai ihmisryhmien sosiaalis-taloudellista ulossulkemista tai marginalisointia eli reunalle työntämistä, minkä seurauksena he eivät kykene osallistumaan täysipainoisesti yhteiskunnan kulloinkin tavanomaisina pidettyihin toimintoihin. WHO:n mukaan sosiaalinen syrjäyttäminen johtuu yhteiskunnan epätasaisista taloudellisista, poliittisista, sosiaalisista ja kulttuurisista voimasuhteista, jotka johtavat resurssien ja oikeuksien epätasaiseen jakautumiseen.


title: Syrjäytyminen

text:
Syrjäytymistä voivat aiheuttaa esimerkiksi opiskelumahdollisuuksien puute, pitkäaikaistyöttömyys, pätkätöiden välillä toistuvat työttömyysjaksot, palkkakuopat, perusturvan liian pieni taso, yhteiskunnan tukiverkon reikäisyys, vammaisuus, terveysongelmat, huono terveydenhuolto, päihteiden käyttö ja asunnottomuus. Ikääntyvien, ulkomaalaistaustaisten, työttömien työnhakijoiden ja vammaisten syrjintä työhönottotilanteessa aiheuttaa sen, että näiden väestöryhmien joukossa esiintyy tavallista enemmän syrjäytymistä. Erityisen herkkiä syrjäytymiselle ihmiset ovat elämän muutosvaiheissa, esimerkiksi koulun, työsuhteen tai parisuhteen päättyessä.
Tilastollisesti miehet ovat useammin syrjäytyneitä kuin naiset.


title: Syrjäytyminen

text: Syrjäytyneillä on usein muita ihmisryhmiä huonommat mahdollisuudet hankkia lääkkeitä ja laadukkaita terveydenhoitopalveluja tai syödä terveellisesti. Syrjäytyneiden keskimääräinen elinajanodote onkin pienempi kuin muulla väestöllä.


title: Syrjäytyminen

text: Syrjäytynyt ihminen saattaa menettää luottamuksen yhteiskuntaan ja sen edustajiin. Taloudellisesti syrjäytyneillä onkin muuta väestöä huomattavasti heikompi usko demokraattisen päätöksentekojärjestelmän toimivuuteen. Syrjäytyminen saattaa aiheuttaa yksilölle myös toivottomuutta, katkeruutta, motivaation laskua, itsetunnon heikkenemistä tai muunlaista henkistä pahoinvointia. Myös halu vastuun kantamiseen ja itsestään huolehtimiseen voi heiketä. Liverpoolin yliopistossa tehdyssä tutkimuksessa havaittiin, että taloudellinen syrjäytyminen lisää riskiä sairastua mielenterveyden häiriöihin lapsilla 40 prosenttia ja äideillä 44 prosenttia.


title: Syrjäytyminen

text: Syrjäytyminen saattaa johtaa etenkin miehillä vaikeuksiin löytää kumppania taikka muunlaisiin ihmissuhdeongelmiin. Syrjäytyminen saattaa johtaa myös päihdeongelmiin tai pahentaa entisiä. Myös rikollisuus on keskimääräistä yleisempää syrjäytyneiden keskuudessa.


title: Syrjäytyminen

text: Suomen sisäministeriön mukaan syrjäytyminen on suurin yksittäinen turvallisuusriski Suomelle.


title: Syrjäytyminen

text: Sellaisia alle 30-vuotiaita, joilla ei ole toisen asteen tutkintoa eikä työ- tai opiskelupaikkaa on nykyään lähes puolta vähemmän kuin 1990-luvun alussa. Pitkäaikaistyöttömiä on nyt kuitenkin 20 kertaa enemmän kun vuonna 1990.


title: Cavan

text: Cavan (), on Irlannin kaupunki Ulsterin historiallisessa provinsissa Cavanin kreivikunnassa. Se toimii kreivikuntansa pääkaupunkina. Cavanissa on 10 205 asukasta (vuonna 2011) ja kaupungin pinta-ala on 18,4 neliökilometriä ("agglomeration").


title: Antrimin kreivikunta

text: Antrimin kreivikunta (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee saaren pohjoisrannikolla historiallisessa Ulsterin provinssissa. Kreivikunta on saanut nimensä Antrimin kaupungilta.


title: Antrimin kreivikunta

text: Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 355 716 asukasta ja sen pinta-ala oli 2 845,22 neliökilometriä (ilman Belfastin kaupunkialuetta). Nykyään Antrimin kreivikunnan alue kuuluu useaan piirikuntaan (Causeway Coast and Glens, Mid and East Antrim, Antrim and Newtownabbey, Armagh, Banbridge and Craigavon ja Lisburn and Castlereagh) sekä Belfastin kaupunkiin.


title: Backstreet Boys

text: Backstreet Boys (lyh. BSB) on yhdysvaltalainen poikabändi, jonka perusti poikabändituottaja Lou Pearlman vuonna 1993. Yhtyeellä on ollut yli 13 "Top 40" -hittiä "Billboard Hot 100" -listalla ja heidän albumeitaan on myyty yli 130 miljoonaa kappaletta maailmanlaajuisesti, mikä tekee siitä yhden kaikkien aikojen parhaiten myyneistä poikabändeistä, Yhdysvaltojen "Billboard 200" -listan mukaan Backstreet Boys on ensimmäinen yhtye sitten Saden, joka on yltänyt seitsemällä ensimmäisellä albumillaan listan sijalle 10.


title: Backstreet Boys

text: Palattuaan musiikkibisnekseen vuonna 2005 yhtye muutti soundiansa selvästi ja yhdistivät vain live-instrumentteja (joista osaa he soittavat itse) sekä enemmän kitaraa ja pianoa saadakseen pop-rock henkisen soundin. Vuosien 2005–2006 kiertueen jälkeen Kevin Richardson jätti ryhmän 23. kesäkuuta 2006 perustaakseen perheen, mutta nelikko kieltäytyi sulkemasta pois laulajan mahdollisen paluun.


title: Backstreet Boys

text: Yhtyeeseen kuuluvat Nick Carter, A.J. Mclean, Howie Dorough, Kevin Richardson, joka teki paluun yhtyeeseen vuonna 2013 sekä Brian Littrell, Kevinin serkku. Kvartetti on sen jälkeen julkaissut uusimman albuminsa "In A World Like This", joka ilmestyi heinäkuussa 2013.


title: Backstreet Boys

text: 29. huhtikuuta 2012 NKOTBSB:n Lontoon konsertissa Backstreet Boys ilmoitti alkavansa levyttää uutta albumia kesällä -12 ja Kevin Richardsonin palaavan takaisin riveihin.


title: Backstreet Boys

text: Backstreet Boys on konsertoinut Suomessa Hartwall Arenalla viidesti; vuonna 1999, vuonna 2005 Never Gone -kiertueellaan, 16. huhtikuuta 2008 Unbreakable Tour -kiertueellaan, 2. joulukuuta 2009 This Is Us-kiertueellaan, ja viimeksi 7. huhtikuuta 2014 In A World Like This kiertueellaan. Heidän on määrä esiintyä seuraavan kerran Suomessa DNA World Tour -kiertueellaan Hartwall Arenalla 5. kesäkuuta 2019.


title: Backstreet Boys

text: Lou Pearlman inspiroitui New Kids on the Block'in ansaitsemasta menestyksestä 1980-luvulla ja alkoi luoda omaa poikabändiään. Monien sanomalehti-ilmoitusten ja koe-esiintymisten jälkeen, vuosina 1992 ja 1993, hän palkkasi A.J. McLeanin, Howie Doroughin ja Nick Carterin, jotka olivat tavanneet toisensa lukuisissa koe-esiintymisissä ja ystävystyneet. Seuratessaan kahden edellisen jäsenen, Sam Licatan (joka tunnettiin myöhemmin nimellä "Phoenix Stone") ja Charles Edwardsin lähtöä Kevin Richardson astui esiin. Hän tapasi muut kundit työtoverinsa kautta, ja nelikko päätti muodostaa ryhmän nimeten itsensä "Orlando Flea Market"in mukaan. Ryhmä otti viimeisen jäsenensä 9. huhtikuuta 1993, kun Brian Littrell, Kevinin serkku liittyi ryhmään puhelimessa annetun ääninäytteen perusteella. Pearlman oli tuhlannut noin 3.5 miljoonaa dollaria vilpillisesti ansaittua rahaa muodostaessaan tätä ryhmää ja vielä lisää yrittäessään edistää luomansa bändin musiikkiuraa (Pearlmanin on todettu toimineen Ponzi-hankkeessa näihin aikoihin). Virallisesti bändi muodostui 19. huhtikuuta 1993.


title: Backstreet Boys

text: Myöhemmin Pearlman kutsui ystävänsä Bob Curianon kirjoittamaan ja tuottamaan Backstreet Boys'lle bändin ensimmäiset kappaleet ja bändin ensimmäisiksi levytetyiksi kappaleiksi päätyivätkin Bob Curianon kirjoittamat ja tuottamat kappaleet "Lover Boy" ja "Get Ready". Hittiä "Lover Boy" inspiroi Ana Legan, Bob Curianon ensimmäinen ihastus, myöhemmin Ana tuli takaisin kuvaan ollessaan Howien lyhytaikainen tyttöystävä vuonna 1995. Bändin ensimmäinen konsertti oli 8. heinäkuuta 1993, ja he esittivät sen 3000 teinille Orlandon "Sea World"issä, Floridassa. Myöhemmin Pearlman kuljetti heitä koulujen juhlatilaisuuksissa ja kauppakeskuksissa esiintymässä, sekä palkkasi Backstreet Boys'in managereiksi Johnny ja Donna Wright'in, jotka olivat toimineet myös New Kids on the Block'in kanssa. Johnnyn kehutaan usein musiikkialojen piireissä olevan se mies, joka teki Pojat kuuluisiksi.


title: Backstreet Boys

text: Bändin ensimmäisenä singlenä julkaistiin kappale "We've Got It Goin' On", joka julkaistiin radioasemilla elokuun lopussa vuonna 1995. Kappale ei saanut osakseen huomiota, jonka tuloksena mainostus siirrettiin Eurooppaan. Single pärjäsi hyvin useilla Euroopan listoilla, jonka ansiosta bändi kierteli Euroopassa koko kesän.


title: Backstreet Boys

text: Euroopassa poikien suosio kasvoi, ja niinpä saksalaiset television katsojat äänestivät Backstreet Boys'in sijalle yksi "International Group" -listalle, ja hitti "I'll Never Break Your Heart" nousi ensimmäiselle sijalle Itävallassa. Ryhmä ansaitsi ensimmäiset platinalevynsä Saksassa ja keikkaili pitkin Aasiaa ja Kanadaa. Heistä tulikin yksi maailman menestyksekkäimmistä ensikertalaisista bändeistä.


title: Backstreet Boys

text: Jive ja Pearlman päättivät tuoda pojat takaisin kotimaahansa. He alkoivat työskennellä toisen albuminsa, Backstreet's Back'in parissa tammikuussa 1997 ja julkaisivat "Quit Playing Games With My Heart" -kappaleen kesäkuussa. He äänittivät myös kappaleen "If You Stay" "Booty Call"'in soundtrackille tammikuussa 1997. Bändi julkaisi toisen kansainvälisen albuminsa ja ensimmäisen Yhdysvaltojen albuminsa samanaikaisesti, ja levyt sisältävätkin melko paljon samaa materiaalia. Levyt menestyivät Yhdysvaltojen listoilla, ja debytoivat kärkisijalla Saksassa, Norjassa, Sveitsissä, Suomessa ja Itävallassa. Kahta albumia myytiin yhteensä yli 28 miljoonaa maailmanlaajuisesti (joista 14 miljoona kopiota pelkästään Yhdysvalloissa).


title: Backstreet Boys

text: Joulukuussa 1997 bändi aloitti 60 kaupungin ja 20 maan kiertueen.


title: Backstreet Boys

text: Vuonna 1997, Brian (pian myös A.J., Kevin ja Howie) nostivat syytteen Lou Pearlmania vastaan, koska Pearlman otti tavattoman suuria prosentteja bändin tuloista (75 %), jättäen Pojille juuri ja juuri sen verran, että he saivat laskunsa sanoittajille ja taustatanssijoille maksettua. He syyttivät Pearlmania myös siitä, että hän oli piilotellut ja väärinkäyttänyt bändin ansaitsemaa rahaa. Myös muut poikabändit kuten 'N Sync syyttivät Pearlmania samoista asioista. Juttu ratkaistiin vuonna 1998.


title: Backstreet Boys

text: Vuonna 1998 Brian joutui sydänleikkaukseen kesken Backstreet Boysin loppuunmyydyn Yhdysvaltojen 39 kaupungin kiertueen, silloisen tyttöystävänsä ja nykyisen vaimonsa Leighanne Wallacen vaatimuksesta; Brian oli lykännyt leikkausta jo kaksi kertaa aikaisemmin. Brian oli kärsinyt sydänsairaudesta syntymästään asti ja jopa melkein kuollut neljän vuoden iässä bakteeriperäiseen infektioon. Hieman leikkauksen jälkeen Backstreet Boys peruutti esiintymisensä Minnesotassa Howien siskon kuoltua lupukseen. Syyskuussa 1998 bändi alkoi työskennellä seuraavan albuminsa parissa ja saman vuoden lokakuussa he vastaanottivat kaupungin avaimet Orlandon pormestarilta, kunnianosoituksena tornadon uhrien avustuskonsertista, jonka bändi järjesti maaliskuussa ja joka tuotti yli 250 000 dollaria.


title: Backstreet Boys

text: 17. helmikuuta 1999 Pojat saivat ensimmäiset "Diamond"-palkintonsa RIAA:lta myytyään yli 10 miljoonaa kappaletta itsenimettyä albumiaan. Samaan aikaan he olivat palkanneet uuden manageritiimin nimeltä "The Firm", joka työskenteli myös Limp Bizkitin ja Kornin kanssa. Uuden manageritiiminsä kanssa Backstreet Boys haastoi Pearlmanin muutamia kertoja oikeuteen, kunnes hän neuvotteli uudelleen bändille oikeudenmukaisemmista järjestelyistä. "The Firm" -manageritiimin alaiset kertoivat Backstreet Boysin ostaneen Pearlmanin ulos bändistä.


title: Backstreet Boys

text: Työt Millennium-levyn parissa alkoivat syyskuussa 1998 ja äänitykset kestivät 3. lokakuuta 1998 – 1. maaliskuuta 1999. 'Esikatselu' kappaleista "The One", "Show Me the Meaning of Being Lonely" ja "I Need You Tonight" julkaistiin 17. marraskuuta 1998 "Night Out with the Backstreet Boys" -videolla ja "All I Have To Give" -singlellä joulukuussa 1998. "I Want It That Way" -hittisinglen ansiosta odotukset Millennium-albumilta olivat korkealla. Millennium julkaistiin 18. toukokuuta 1999, jolloin Backstreet Boys esiintyi MTV:n "Total Request Live":ssä. Millennium nousi "Billboard 200" -listan sijalle yksi, missä se pysyi 10 ei-peräkkäistä viikkoa. Se myi 1,134 miljoonaa kopiota ensimmäisen julkaisuviikkonsa aikana, ja rikkoi edellisen ennätyksen, jota piti hallussaan Garth Brooks. Millennium myi lähes 500 000 kopiota pelkästään ensimmäisenä päivänään Yhdysvalloissa, mikä oli julkaisupäivän myyntiennätys. Tämän ennätyksen rikkoi Britney Spears vuonna 2000, ja sen jälkeen 'N Sync levyllään "No Strings Attached". Millennium-albumilta julkaistiin neljä singleä: "I Want It That Way", "Larger Than Life", "Show Me The Meaning Of Being Lonely" ja "The One".


title: Backstreet Boys

text: Millenniumista tuli vuoden 1999 parhaiten myyty albumi Yhdysvalloissa sen myytyä 9 445 732 albumia. Millennium pysyi "Billboard"-listalla 93 viikkoa, myytyään yllättäen 12 miljoonaa kopiota USA:ssa ja myytyään 13-kertaista platinaa. Joulukuun lopussa vuonna 2007 albumi oli neljänneksi parhaiten myytynä albumina USA:ssa. Vuonna 2003 albumin ilmoitettiin olleen neljänneksi myydyin levy Yhdysvalloissa 14 vuoden aikana "Music Club sales"issa. Kanadassa albumi on vuoden 1995 ja joulukuun 2007 välisen ajan seitsemänneksi myydyin albumi. Albumia on myyty maailmanlaajuisesti yli 40 miljoonaa kopiota. Etelä-Aasiassa (Pakistan, Intia ja Bangladesh) albumi oli kansainvälisten hittien listasijalla yksi yli 60 listaviikon ajan. Bangladeshissa Millennium on vielä tänäkin päivänä kolmanneksi parhaiten menestynyt kansainvälinen hitti.


title: Backstreet Boys

text: Backstreet Boysin suosiosta vaikuttuneena Sony BMG, joka omisti jo yli 20 prosenttia Jiven emoyhtiöstä, maksoi lopuista 3 miljoonaa, eli isoimman summan mitä on ikinä maksettu itsenäisestä levy-yhtiöstä. Samaan aikaan "The Firm" neuvotteli kymmeniä miljoonia dollareita etumaksuja Jiven levytyksistä ja esityksistä ja konserttimainostaja Clear Channelilta.


title: Backstreet Boys

text: Marraskuussa vuonna 2000 ryhmä julkaisi uuden albuminsa "Black & Blue", jonka nimen idea tuli Brianilta kundien ollessa valokuvauksissa Los Angelesissa. "Black & Blue" -albumin mainoskampanjan takia pojat matkustivat ympäri maailmaa 100 tunnin aikana Ruotsiin, Japaniin, Australiaan, Etelä-Afrikkaan, Brasiliaan ja Yhdysvaltoihin; ajasta 55 tuntia käytettiin matkustamiseen ja 45 tuntia julkisiin esiintymisiin. Albumia myytiin sen ensimmäisen viikon aikana 1,9 miljoonaa kopiota Amerikassa, mikä teki bändistä kaikkien aikojen ensimmäisen, jonka kaksi albumia ovat myyneet miljoonan tai enemmän ensimmäisellä viikollaan. Marraskuussa 2000 Black & Blue oli myynyt yli viisi miljoonaa kopiota ympäri maailmaa ensimmäisellä viikollaan ja sai siten uuden ennätyksen nimiinsä. Maailmanlaajuisesti Black & Blue – jonka kolmentoista kappaleen valikoima sisältää 6 kappaletta jotka on kirjoittanut joku poikabändistä, josta kahta on ollut kirjoittamassa kaikki viisi Backstreet Boysia – ansaitsi platina-statuksen yli 30 osavaltiossa ja kulta-statuksen 10 maassa ympäri maailmaa. Ensimmäisellä viikollaan albumin ensimmäistä singleä, "Shape Of My Heart" soitettiin 170:llä 171:stä "Top 40"-asemasta Yhdysvalloissa. Muualla kappale hyppäsi välittömästi top viiteen Ruotsissa (#1), Norjassa (#1), Kanadassa (#1), Saksassa (#1), Sveitsissä (#1), Itävallassa (#1) ja Hollannissa (#1). Albumia on arviolta myyty 24 miljoonaa kopiota ympäri maailmaa. Kohti vuoden 2000 loppua albumin toinen single, "The Call" nousi "Top 10":neen Isossa-Britanniassa ja kolmas single, "More Than That" nousi "Top 20":een.


title: Backstreet Boys

text: Vuonna 2001 Backstreet Boys lähti "Black & Blue Tour" -kiertueelle, jonka aikana he esiintyivät viidessä eri maanosassa. Kiertueella oli myös äärimmäisen kallis tuotantoryhmä. Kiertue sisälsi "CBS TV"n erikoisen; "The Backstreet Boys: Larger Than Life". "TV Guide" -lehti julkaisi pojista kuusi eri kansikuvaa: viisi yksittäistä ja yhden ryhmäkuvan.


title: Backstreet Boys

text: "Black & Blue" -kiertue laitettiin jäihin, kun A.J. McLean kirjoittautui vieroitukseen taistelussaan alkoholismia, kokaiinin käyttöä ja masennusta vastaan Richardsonin puututtua asiaan Boston Hotel'ssa. Kiertuetta lykättiin syyskuuhun asti. Syyskuun 11. päivän terrori-iskuissa kuoli Backstreet Boys -tiimin jäsen Daniel Lee, joka oli viettämässä vapaata kiertueelta matkustaakseen Bostonista Los Angelesiin raskaana olevan vaimonsa luokse. Leen kuolema aiheutti peruutuksen bändin suunnitelmiin ulkomaan kiertueesta. Terrori-iskuista huolimatta samana päivänä Backstreet Boys piti suunnitellun konserttinsa Torontossa.


title: Backstreet Boys

text: Vuonna 2001 Backstreet Boys esitti Amerikan kansallislaulun "Super Bowl XXXV":ssä "Raymond James Stadium"illa, Tampassa, Floridassa.


title: Backstreet Boys

text: Vuonna 2002 bändi koki vahvaa halua jättää manageriyhtiönsä "The Firm"in. Nick Carter valitsi kuitenkin jatkavansa "The Firm"n kanssa soolouraansa luodessaan. Oli selvää, että tämä oli heidän syynsä pitää taukoa Backstreet Boys'ista. Jivella ei ollut muuta mahdollisuutta kuin julkaista Nickin sooloalbumi vuoden 2002 lopulla ennen Backstreet Boys'ien seuraavaa albumia, joka valmistuisi vuoden 2003 alussa.


title: Backstreet Boys

text: Vuonna 2002 Nickin sooloalbumi, "Now Or Never" julkaistiin. Albumi nousi "Billboard 200" -listan sijalle 17 ja myi kultaa.


title: Backstreet Boys

text: Suhde Jiveen huononi kun Backstreet Boys nosti 75–100 miljoonan syytteen Zomba Music Groupia (Jiven emäyhtiötä) vastaan syyttäen sitä sopimuksen rikkomisesta. Ryhmä sanoi levy-yhtiön mainostaneen Nick Carterin sooloalbumia "Now or Never" itse ryhmän kustannuksella, heidän halutessa mainostaa neljättä albumiaan. Syytteen mukaan, marraskuussa 1999 Backstreet Boys korjasivat vuoden 1994 sopimuksena ja suostuivat julkaisemaan kaksi seuraavaa albumiaan Zomballe.


title: Backstreet Boys

text: Marraskuussa 2002 Brianin vaimo synnytti parin esikoisen, Baylee Thomas Wylee Littrellin. Joulukuussa 2003 A.J. esiintyi The Oprah Winfrey Showssa, jossa hän puhui ensimmäistä kertaa julkisesti alkoholismistaan ja huumeiden käytöstään, sekä kamppailustaan kuuluisuuten nousemisensa kanssa. Muut bändin jäsenet yllättivät hänet saapumalla henkilökohtaisesti hänen tuekseen. Bändi alkoi uudelleen muodostua ja suunnitella comeback-albumiaan.


title: Backstreet Boys

text: Vuonna 2004 Backstreet Boys alkoi esiintyä yhdessä mainostamalla paluutaan musiikkibisnekseen. Syyskuussa he lähtivät pienelle Aasian kiertueelle, vieraillen Pekingissä, Shanghaissa, Tokiossa ja Manilassa. Kiertueeseen perustuvan menestyksen avulla, he ilmoittivat jatkavansa Meksikon kiertueelle ja vierailevansa Méxicossa ja Monterreyssä sekä esittävänsä aivan uutta musiikkia. Uusi kiinnostus ryhmää kohtaan kasvoi heidän julkistaessaan tunnin pituisen televisiodokumentin VH1:den sarjassa "Behind the Music".


title: Backstreet Boys

text: Kolmivuotisen tauon jälkeen ryhmän uusi single "Incomplete" julkaistiin radioasemilla 28. maaliskuuta 2005. Albumi on nimetty kappaleen mukaan, joka ilmaisee Kevinin isän kuoleman aiheuttamaa surua. Raju tyylin muutos veti puoleensa negatiivista kritiikkiä sellaisilta lehdiltä kuin "Rolling Stone", joka antoi albumille yhden tähden.


title: Backstreet Boys

text: 14. kesäkuuta 2005, Backstreet Boys julkaisi comeback-albuminsa "Never Gone", jonka äänittämiseen he kuluttivat yli vuoden. Albumi debytoi Yhdysvaltojen listan sijalla kolme ja ensimmäiselä viikollaan se myi 291 000 kopiota. Japanissa, Pakistanissa, Saksassa, Intiassa, Chilessä, Brasiliassa ja Etelä-Koreassa albumi ylsi ensimmäiselle sijalle. Samana vuonna Brianin kappale "In Christ Alone" sijoittui "US Christian" -listan sijalle yksi. Backstreet Boys aloitti "Never Gone -kiertue"ensa heinäkuussa West Palm Beachilta, Floridasta. Se oli yhtyeen ensimmäinen kiertue, jonka mukana he vierailivat Australiassa.


title: Backstreet Boys

text: "Never Gone" ansaitsi platinaa Yhdysvalloissa ja albumilta julkaistiin neljä singleä. Heidän ensimmäinen singlensä oli "Incomplete", toinen single "Just Want You To Know", kolmas single "Crawling Back To You" ja neljäs "I Still...". Never Gone on myynyt arviolta 10 miljoonaa kopiota maailmanlaajuisesti. Backstreet Boysin toinen single "Just Want You To Know" pääsi Ison-Britannian "Top 10"-listalle, muttei menestynnyt listalla yhtä hyvin kuin Yhdysvalloissa. Se oli yksi ryhmän heikoimmista singleistä noustessaan vain sijalle 70 "Billboard Hot 100" -listalla. Kolmas single Crawling Back To You" nousi "Billboard Adult Contemporary" -listan sijalle 15 ja neljäs single "I Still..." debytoi sijalle 1 "Japan International Singles" -listalla, "I Still.." -singleä on myyty yli 200 000 kopiota ja oli ensimmäinen kansainvälinen single joka pääsi Japanin listalle. Kolmas Yhdysvaltojen single, "Crawling Back To You" nousi 15. sijalle "Billboard Adult Contemporary" -listalle.


title: Backstreet Boys

text: Kesäkuussa 2006 Kevin jätti Backstreet Boys'it keskittyäkseen muihin asioihin ja "jatkaakseen elämäänsä toiseen kappaleeseen." Hän kertoi seuraavilla sanoilla lähdöstään bändin nettisivuilla 23. kesäkuuta 2006:


title: Backstreet Boys

text: Backstreet Boysien kuudes albumi sisältää monia eri musiikin tyylejä, yhdistäen heidän aikaisemman 90-luvun puolivälin dance- ja pop-soundin heidän uudempaan pop/rock-soundiin. "Unbreakable" julkaistiin virallisesti 30. lokakuuta 2007. Se oli ryhmän seuraaja vuonna 2005 julkaistulle "Never Gone" -albumille ja ensimmäinen albumi Kevin Richardsonin lähdön jälkeen


title: Backstreet Boys

text: 25. heinäkuuta 2007 ensimmäinen singlensä pianokulkuinen balladi "Inconsolable", julkaistiin, joka on melko samanlainen kuin "Never Gone" -levyn kapplae "Incomplete". Se kipusi "US Adult Contemporary" -listan sijalle 21, mutta jäi vain sijalle 86 "Billboard Hot 100" -listalla.


title: Backstreet Boys

text: "Helpless When She Smiles" oli seuraava "Unbreakable" -albumilta julkaistu single. Se onnistui nousemaan vain sijalle 52 "US Adult Contemporary" -listalla, eikä päässyt lainkaan "Billboard Hot 100" -listalle.


title: Backstreet Boys

text: Albumi ei menestynyt yhtä hyvin kuin edeltäjänsä "Never Gone", vaikka albumi saikin positiivistä palautetta. "Unbreakable" sijoittui "The Billboard 200" -listan sijalle 7, myytyään 81 000 kopiota julkaisuviikollaan. Kaksi viikkoa myöhemmin levy putosi pois Top 100:sta.


title: Backstreet Boys

text: Ryhmä lähti 45:n päivän kiertueelle mainostaakseen "Unbreakable" -albumia Tokiossa, Japanissa 16. helmikuuta 2008. "The Unbreakable World Tour" -kiertueen päivämäärät vahvistettiin Australiaan, Japaniin, Meksikoon, Isoon-Britanniaan, Eurooppaan, Aasiaan, Kanadaan ja Yhdysvaltoihin. Ryhmä lähti Pohjois-Amerikan kiertueelle 29. heinäkuuta 2008 St. John´sista, Newfoundlandista, Kanadasta ja kiertueen piti alun perin päättyä Redmondissa, Washingtonissa 6. syyskuuta. Bändi nauhoitti Lontoossa O2-areenalla kiertue-DVD:n, jota ei ole vielä julkaistu.


title: Backstreet Boys

text: Kevin Richardson liittyi bändiin Los Angelesissa 23. marraskuuta, viimeiselle "Unbreakable World Tour" -kiertueen Pohjois-Amerikan esiintymisen kunniaksi.


title: Backstreet Boys

text: Ryhmä on työskennellyt 6. lokakuuta 2009 julkaistun levynsä parissa ja vahvistivat työskennelleensä muun muassa Max Martinin, Lady Gagan, One Republicin laulaja Ryan Tedderin, RedOnen, Ne-Yon, Brian Kennedyn, Jazze Phan, Pitbullin, Claude Kellyn, Jim Jonsinin, Eddie Galanin, T-Painin, Rami Yacoubin, Kristian Lundinin ja monien muiden kanssa.


title: Backstreet Boys

text: "Extra TV":n haastattelussa Backstreet Boys vahvisti, että heidän seitsemäs albumi tulee olemaan nimeltään "This Is Us". Backstreet Boys julkaisi albumin mainoskiertueen Euroopan osan päivämäärät, joka alkoi 30. lokakuuta 2009.


title: Backstreet Boys

text: Uuden albumin ensimmäinen single julkaistiin 23. heinäkuuta nimellä "Straight Through My Heart" ja radioasemat alkoivat soittaa kappaletta 17. elokuuta. Kappaleen musiikkivideo julkaistiin 27. elokuuta.


title: Backstreet Boys

text: Albumi julkaistiin 30. syyskuuta Japanissa ja 6. lokakuuta Yhdysvalloissa ja Kanadassa. Albumi nousi sijalle kaksi iTunesissa ja sai positiivista palautetta. CD:n mainostus keskeytyi kun bändin jäsenen, Brian Littrellin vahvistettiin sairastuneen sikainfluenssaan 5. lokakuuta.


title: Backstreet Boys

text: Ryhmän mainoskiertueella Japanissa, he kuvasivat uuden singlensä "Bigger" musiikkivideon.


title: Backstreet Boys

text: Joulukuussa 2009 Backstreet Boys osoitti tukensa ilmastonmuutoksen ehkäisemiselle esiintymällä Euroopan komission ja MTV:n "Play to Stop – Europe for Climate" -kampanjan konserteissa muun muassa Unkarissa, Isossa-Britanniassa, Ranskassa ja Tanskassa.


title: Backstreet Boys

text: 17. helmikuuta 1999 Backstreet Boys vastaanotti ensimmäisen platinalevynsä RIAA:lta myytyään 10 miljoonaa albumia.


title: Backstreet Boys

text:
Lokakuussa 1998 bändi vastaanotti kaupungin avaimet Orlandon pormestarilta autettuaan tornadon uhreja konsertillaan, joka tuotti yli 250 000 dollaria.
1. maaliskuuta 2010, Backstreet Boysien virallinen fanisivusto ilmoitti Backstreet Boysien lähtevän risteilylle, jolle myös fanien oli mahdollista päästä. Risteilyalus lähti Miamista, Etelä-Floridasta 9. joulukuuta ja vietti merellä peräti neljä päivää pysähtyen välillä Key Westissä sekä Cozumelissa ja palasi lopulta takaisin Miamiin joulukuun 13. päivän aamuna. Ohjelmassa oli muun muassa Backstreet Boysien live-esityksiä, Kysymys/Vastaus-tilaisuuksia, valokuvausta ja juhlat sekä kannella että rannalla. Backstreet Boys -yhtyeen jäsenet toimivat jokaisen tilaisuuden juontajina. Liput risteilylle tulivat ennakkomyyntiin 15. maaliskuuta kello 12.00 paikallista aikaa. ja niiden hinta vaihteli 799 ja 1899 dollarin välillä per henkilö hytin luokasta riippuen.


title: Monaghanin kreivikunta

text: Monaghanin kreivikunta () on Irlannin tasavallan kreivikunta Ulsterin historiallisessa provinssissa maan pohjoisosassa. Se rajautuu pohjoisessa Yhdistyneelle kuningaskunnalle kuuluvaan Pohjois-Irlantiin. Kreivikunnassa on 61 273 asukasta (vuonna 2016) ja sen pinta-ala on 1 273,45 neliökilometriä.


title: Monaghanin kreivikunta

text: Kreivikunnan pääkaupunki on Monaghan. Alueen maastolle ovat tyypillisiä jääkauden luomat pienet kukkulat, ja sen nimi tuleekin iirin kielen ”pienten kukkuloiden maata” tarkoittavista sanoista.


title: Monaghan

text:
Monaghan on kaupunki Irlannissa, Monaghanin kreivikunnassa.
Vuonna 2011 siellä oli 8012 asukasta. Sen vanhin rakennelma on 1600-luvulta peräisin oleva pylväs nimeltä Old Cross, joka todennäköisesti oli alun perin aurinkokellon jalusta . Huomattavin nähtävyys on St MacArthanin katedraali, joka on rakennettu vuosina 1861–1891. Katedraalissa on ruusuikkuna ja kirkkotekstiileitä. Kaupungissa on huonekalutehdas ja elintarviketeollisuutta, joka keskittyy siipikarjaan ja herkkusieniin. Monaghanissa järjestetään vuosittain rhytm and blues -musiikin festivaali.


title: Petrus Canisius

text: Pyhä Petrus Canisius S.J. (8. toukokuuta 1521 Nijmegen – 21. joulukuuta 1597 Fribourg) oli roomalaiskatolinen alankomaalainen jesuiitta, pappi, kirjoittaja, pyhimys ja kirkonopettaja. Hän on Saksan, katolisen lehdistön ja katekismusten kirjoittajien suojeluspyhimys. Mies laati useita katekismuksia ja häntä on kutsuttu Saksan toiseksi apostoliksi, kun ensimmäinen on pyhä Bonifatius. Häntä on myös pidetty pyhän Ignatius Loyolan ja pyhän Francis Xavierin lisäksi keskeisenä vastareformaation hahmona. Autuas paavi Pius IX julisti miehen autuaaksi vuonna 1864 ja paavi Pius XI julisti hänet pyhimykseksi ja kirkonopettajaksi 1925. Katolisessa kirkossa miehen muistopäivä on 21. joulukuuta eli päivänä jona hän kuoli 76-vuotiaana.


title: Petrus Canisius

text: Roomalaiskatolisessa messussa pyhää Petrusta on muistettu seuraavalla latinankielisellä kollehtarukouksella:


title: Petrus Canisius

text: ""Orémus"


title: Petrus Canisius

text: "Deus, qui ad tuéndam cathólicam iidem beátum Petrum Confessórem tuum virtúte et doctrína roborásti: concéde propítius; ut eius exémplis et mónitis errántes ad salútem resipíscant, et fidéles in veritátis confessióne persevérent.""


title: Petrus Canisius

text: Pyhimys eli seuraavien 15 paavin hallintokausien aikana: Leo X, (1513-21) Adrianus VI, (1522-23) Klemens VII, (1523-34) Paavali III, (1534-49) Julius III, (1550-55) Marcellus II, (1555) Paavali IV, (1555-59) Pius IV, (1559-65) pyhä Pius V, (1566-72) Gregorius XIII, (1572-85) Sixtus V, (1585-90) Urbanus VII, (1590) Gregorius XIV, (1590-91) Innocentius IX (1591) ja Klemens VIII. (1592-1605)


title: Petrus Canisius

text: Pyhä Petrus Canisius syntyi 8. toukokuuta 1521 Nijmegenissä Alankomaissa Jacob Canisiukselle ja Ægidia van Houweningenille, joka kuoli pian Petruksen syntymän jälkeen. Vuonna 1536 Petrus lähetettiin opiskelemaan Kölniin, jossa hän opiskeli yliopistossa taiteita, lakia ja teologiaa, sekä saavutti tutkinnon vuonna 1540. Hän kuuli jesuiitasta pyhästä Peter Faberista, teki pyhän Ignatius Loyolan Hengelliset harjoitukset hänen ohjauksessaan ja 5. toukokuuta 1543 otettiin vastaan jesuiittoihin Mainzissa. Hänet vihittiin papiksi noin kolme vuotta myöhemmin vuonna 1546. Hän perusti oppilaitoksia kuuteen paikkaan: Müncheniin, Innsbruckiin, Dillingeniin, Würzburgiin, Augsburgiin ja Wieniin. Pyhä Petrus osallistui vuosina 1546-1547 Trenton kirkolliskokoukseen ja vuosina 1556 laati katekismuksen lapsille, sekä vuotena 1558 katekismuksen opiskelijoille. Vuonna 1557 hän vaelsi yli 2000 mailia läpi Italian, Itävallan, Baijerin ja Reininmaan, sekä kirkonmiehet pyysivät häneltä jatkuvasti neuvoa. Hän asettui vuonna 1580 Sveitsin Fribourgiin, jonne hän perusti jesuiittojen oppilaitoksen, joka on nykyinen Fribourgin yliopisto. Pyhimys kärsi lähes tappavan sydänkohtauksen 1591, mutta toipui ja jatkoi kirjoittamista, kunnes lopulta kuoli Fribourgissa 21. joulukuuta 1597.


title: Petrus Canisius

text: Pyhän Petruksen elämä voidaan jakaa seuraaviin vaiheisiin:


title: Jääkiekon maailmanranking

text: Jääkiekon maailmanranking () on Kansainvälisen Jääkiekkoliiton ylläpitämä ranking-lista maailman jääkiekkomaajoukkueista. Ranking on englantia, ja tarkoittaa sijaa ja sijoitusta, ns. paremmuusjärjestystä. Listaa on julkaistu vuosittain vuodesta 2003 lähtien. Maailmanmestaruuskilpailujen ja talviolympialaisten lohkot jaetaan maailmanrankingin perusteella.


title: Jääkiekon maailmanranking

text: Mikäli maailmanrankingia olisi laskettu Neuvostoliiton aikoihin, olisi se saanut täydet pisteet vuosina 1968 ja 1984.


title: Jääkiekon maailmanranking

text: Suomi on ollut rankingissa parhaimmillaan toisena vuosina 2012–2014 ja huonoimmillaan seitsemäntenä vuonna 2005.


title: Jääkiekon maailmanranking

text: Luettelo perustuu maajoukkueiden menestykseen jääkiekon MM-kisoissa edellisinä neljänä vuotena sekä viimeisimmissä talviolympialaisissa. Esimerkiksi vuoden 2005 ranking-lista perustuu siten vuosien 2002–2005 MM-kisoihin ja vuoden 2002 talviolympialaisiin.


title: Jääkiekon maailmanranking

text: Kultamitalista olympialaisissa tai MM-kisoissa annetaan joukkueelle 1 200 pistettä. Sijoitusten väli on yleisesti 20 pistettä, paitsi mitalien, neljännen ja viidennen sekä kahdeksannen ja yhdeksännen sijan välillä A-sarjan kisoissa ero on 40 pistettä. Pisteet vähenevät lineaarisesti ajan myötä: saman vuoden sijoituksesta saa 100 % pisteistä, edellisen vuoden sijoituksesta 75 % ja niin edelleen.


title: Jääkiekon maailmanranking

text: Ranking-pisteet MM-kisoista:


title: Jääkiekon maailmanranking

text: Rankingin yhdeksän parasta joukkuetta varmisti paikkansa vuoden 2014 olympiaturnaukseen. Sijoille 10–18 päätyneet pääsivät suoraan lopulliselle karsintakierrokselle."(muutos: muutos edellisen vuoden rankingista)"


title: Jääkiekon maailmanranking

text: "(muutos: muutos edellisen vuoden rankingista)"


title: Näkymätön Elina

text: Näkymätön Elina on ruotsalais-suomalainen Klaus Härön ohjaama draamaelokuva vuodelta 2003. Se perustuu Kerstin Johansson i Backen romaaniin "Som om jag inte fanns" (suom. "Näkymätön Elina"). Klaus Härö palkittiin elokuvasta Kristallikarhulla Berliinin elokuvajuhlilla lasten- ja nuortenelokuvien sarjassa. "Näkymätön Elina" on ensimmäinen Härön ohjaama pitkä elokuva ja se oli Suomen ehdokas Oscar-kilpailuun.


title: Näkymätön Elina

text: Elokuvan tapahtumat sijoittuvat Tornionjokilaaksoon 1950-luvun alkuun. Elina on ruotsinsuomalainen kymmenvuotias koululainen, jonka isä on juuri kuollut. Palattuaan sairastelun jälkeen kouluun Elina joutuu kahnauksiin koulunsa suomenkielisten ruotsalaistamista ajavan opettaja Tora Holmin kanssa.


title: Näkymätön Elina

text: 10-vuotias Elina asuu äitinsä ja nuorempien sisarustensa kanssa Tornionjokilaaksossa 1950-luvun alkupuolella. Elina takertuu kuolleen isänsä muistoon ja haluaa olla aina samanlainen kuin isänsä – oikeudenmukainen ja rohkea heikompien puolustaja. Pitkän sairauden jälkeen Elina aloittaa uuden kouluvuoden ja saa opettajakseen Tukholmasta tulleen Tora Holmin, jonka elämäntehtävä on opettaa erämaan lapsille tottelevaisuutta ja kitkeä suomen kieli heidän käytöstään. Kun Elina puolustaa suomea puhuvaa luokkatoveriaan, hän joutuu Toran silmätikuksi. Ristiriidat sisukkaan Elinan ja peräänantamattoman opettajan välillä kasvavat entisestään ja heidän välilleen kehkeytyy asemasota, jossa kumpikaan ei voi antaa periksi.


title: Berliinin S-Bahn

text: Berliinin S-Bahn () on Saksan vanhin S-Bahn-järjestelmä eli raskas kaupunkirautatie, joka on erillään muusta rautatieverkosta. S-Bahn muodostaa yhdessä U-Bahnin (metron) kanssa Berliinin joukkoliikenteen tukirangan. Berliinin S-Bahnilla on paljon yhtäläisyyksiä Helsingin metron kanssa, esimerkiksi S-Bahnin junat saavat sähkönsä sivuvirtakiskosta ajojohdon sijaan, toisin kuin muut raskaat kaupunkijunaverkostot, ja Helsingin metron junasarja M200 on muunnos yhdestä Berliinin S-Bahnin junasarjoista.


title: Berliinin S-Bahn

text: Berliinin S-Bahn-verkosto on 330 kilometriä pitkä. Sillä on 15 linjaa ja 166 asemaa. 73,8 kilometriä ja 33 asemaa sijaitsee Brandenburgin puolella.


title: Berliinin S-Bahn

text: Linjatunnuksen ensimmäinen numero kertoo reitin pääpiirteistä (esimerkiksi 4 tarkoittaa Ringbahnia) ja toinen numero haaroittumisesta pääreitiltä.


title: Berliinin S-Bahn

text: S-Bahnin syntymäajankohtana pidetään vuotta 1924, jolloin höyryjunin liikennöity paikallisjunaverkosto muutettiin virtakiskolliseksi. Linjasto oli lähinnä maan päällä, mutta myös tunneliosuuksia oli jo tuolloin.


title: Berliinin S-Bahn

text: Deutsche Reichsbahn toimi verkon liikennöijänä aluksi. Paikallisliikenneverkko saatiin sähköistetyksi vuoteen 1929 mennessä, ja ajatukset kääntyivät uuteen projektiin: tunneli yhdistämään pohjoiset ja eteläiset verkot. Saksan hallitus rakennutti Nord-Süd-Tunnelina nykyisin tunnetun väylän, joka avattiin kahdessa vaiheessa. Ensin avattiin reitti pohjoisesta Unter den Lindenille. Tämä avautui ajoissa Berliinin olympialaisia varten vuonna 1936. Loput yhteydestä Potsdamer Platzin kautta avattiin toisen maailmansodan alettua lokakuussa 1939.


title: Berliinin S-Bahn

text: Sota sulki useita S-Bahnin osuuksia. 2. toukokuuta 1945 perääntyvät SS-joukot täyttivät Nord-Süd-Tunnelin vedellä. Uhrien määrää ei tiedetä, mutta jopa 200 ihmisen arvellaan menehtyneen, koska tunnelia käytettiin väestönsuojana ja sotasairaalana. Liikenne palasi tunneliin vuonna 1947.


title: Berliinin S-Bahn

text: Berliinin jaon jälkeen liittoutuneet päättivät, että Deutsche Reichsbahnin (DR), joka oli DDR:n rautatieyhtiö, liikennöisi S-Bahnia Berliinin kaikilla sektoreilla. Idän ja lännen suhteiden kylmetessä kylmän sodan alkaessa S-Bahn joutui välikappaleeksi. Junia liikennöitiin yhä kaikilla alueilla, mutta DDR:n rajoilla suoritettiin maahantulotarkastukset. Vuodesta 1958 osa junista kulki pysähtymättä Länsi-Berliinin läpi, jottei tarkastuksia tarvittaisi. Tästä lähtien DDR kielsi valtion työntekijöitä matkustamasta S-Bahnilla Länsi-Berliinin alueella.


title: Berliinin S-Bahn

text: 13. elokuuta 1961 Berliinin muuri jakoi kaupungin ja samalla joukkoliikenneverkon kahtia. Friedrichstraßesta tuli pääteasema molempien puolien liikenteelle. Asema jaettiin kahteen alueeseen. Länsiberliiniläiset saivat vaihtaa S-Bahnin linjoilta toisille ja U-Bahnille ilman rajatarkastusta, vaikka asema sijaitsikin Itä-Berliinissä. DDR ylläpiti asemalla liikettä, josta Länsi-Berliinin asukkaat saattoivat ostaa ylellisyystuotteita halvemmalla kuin lännessä. Friedrichstraßen asemasta tuli tärkein rajanylityspaikka joukkoliikenteellä lännestä itään matkustaneille. Nord-Süd-Tunnel oli vain lännen käytössä. Suhteellisen lyhyt Itä-Berliinissä sijainnut rataosuus ajettiin pysähtymättä. Myös Ringbahnilla linjat katkaistiin: pohjoisessa lännen linjat päättyvät Gesundbrunneniin ja itäiset Schönhauser Alleelle; kaakossa läntiset linjat päättyivät Sonnenalleelle ja Köllnische Heidelle, kun itäiset päättyivät Treptower Parkiin sekä Baumschulenwegille.


title: Berliinin S-Bahn

text: Länsiberliiniläiset boikotoivat S-Bahnia, koska se oli Itä-Saksan liikennöimä ja matkalipun ostaminen nähtiin kommunismin tukemisena. Parin päivän sisällä muurin pystyttämisestä Berliinin joukkoliikenneyhtiö BVG (Berliner Verkehrsbetriebe) ryhtyi liikennöimään bussilinjoja, jotka kulkivat S-Bahnin ratojen varsia ja tarjosivat vaihtoehtoisen matkustustavan. Vuosia laskeneiden matkustajamäärien sekä länsiberliiniläisten työntekijöiden ja itäberliiniläisten työnantajien välisten erimielisyyksien johdosta lähes koko S-Bahn suljettiin lännessä lakon jälkeen syyskuussa 1980. Stadtbahnilla Westkreuzilta Friedrichstraßelle ja Nord-Süd-Tunnelissa Frohnaun, Friedrichstraßen, Lichtenraden ja Wannseen välillä liikennöitiin yhä 20 minuutin vuorovälillä.


title: Berliinin S-Bahn

text: Idässä S-Bahn kasvoi ja siitä tuli joukkoliikenneverkon tukiranka, koska suurin osa Berliinin metroverkosta (U-Bahn) oli lännessä. 9. tammikuuta 1984 BVG ryhtyi liikennöimään S-Bahnia Länsi-Berliinissä. Yhtä linjaa liikennöitiin Stadtbahnilla ja kahta Nord-Süd-Tunnelissa. Saksojen yhdistämisen jälkeen S-Bahnin parantamisen eteen on nähty paljon vaivaa. Vuonna 1994 S-Bahn asetettiin kansallisen rautatieyhtiön Deutsche Bahnin hoitoon koko Berliinissä. Ringbahn saatiin takaisin käyttöön vuonna 2002.


title: Berliinin S-Bahn

text: Listassa on ensimmäisen lähdön päiväys ja rataosuus.


title: Berliinin S-Bahn

text: Nämä "Oranieburg"-malleina tunnetut junat olivat liikenteessä vuodesta 1925 vuoteen 1962. Niillä oli 460 kW tehoa ja 80 km/h huippunopeus.


title: Berliinin S-Bahn

text: "Bernau"-malleina tunnetut junat otettiin käyttöön vuonna 1924. Ne olivat 67,4 metriä pitkiä. Tehoa junassa oli 416kW; huippunopeus oli 70 km/h. Istuimet olivat 2+2 asetelmassa. Junat poistuivat liikenteestä vuonna 1962.


title: Berliinin S-Bahn

text: Näitä 37,34 metriä pitkiä 70,4-tonnisia yksiköitä rakennettiin kaksi kappaletta. 560 kW teholla nämä 112 istumapaikkaa omanneet yksilöt ylsivät 90 km/h huippunopeuteen. Junat olivat liikenteessä vuodesta 1959 vuoteen 1970. Ne romutettiin vuonna 1974.


title: Berliinin S-Bahn

text: Vuosina 1928-1933 rakennettiin kahta eri tyyppiä olevia 475-junia. "Stadtbahn"-mallit olivat nidottuja ja "Wannseebahn"-mallit hitsattuja. Yksikön pituus oli 35 460 mm ja tyhjäpaino 65,5 tonnia; istumapaikkoja oli. 80 km/h huippunopeus saavutettiin 440 kW teholla. Junat vedettiin liikenteestä vuonna 1997.


title: Berliinin S-Bahn

text: Nämä junat olivat modernisoituja Baureihe 475 -junia. Niiden käyttö lopetettiin vuonna 2000.


title: Berliinin S-Bahn

text: Vuosina 1938-1944 rakennettiin näitä 35 460 mm pitkiä 67,4 tonnia painavia yksiköitä. 110 istumapaikkaa omaava yksikkö pääsi 80 km/h vauhtiin 440 kW:n teholla. Nämä junat poistuivat käytöstä vuonna 2003.


title: Berliinin S-Bahn

text: Vuodesta 1986 lähtien näitä junia on tehty yhteensä 85 yksikköä. Vaunuparin pituus on 36,8 metriä ja paino 60 tonnia. Vaunussa on 46 istuma- ja 100 seisomapaikkaa. Jokaisessa vaunussa on neljä 90 kW moottoria. Huippunopeus on 100 km/h. Nämä junat ovat yhä liikenteessä.


title: Berliinin S-Bahn

text: Baureihe 481-junat ovat S-Bahnin moderneimpia. Yksiköitä on yhteensä 500. Jokaisessa 37 metriä pitkässä 59 tonnia painavassa yksikössä on 94 istuinta ja 200 seisomapaikkaa. Yksikön kuusi 100 kW:n moottoria riittävät 100 km/h huippunopeuteen. Helsingin metron 200-sarjan junat ovat näiden junien suurennettuja versioita.


title: Berliinin S-Bahn

text: Nämä Itä-Saksasta periytyneitä yksiköitä rakennettiin vuodesta 1987 alkaen kaikkiaan 166 kappaletta. 36,2-metriset, 60-tonniset, yksiköt omaavat 100 istumapaikka ja 253 seisomapaikkaa. Neljä 150 kW:n moottoria antaa junalle huippunopeudeksi 90 km/h.


title: Berliinin S-Bahn

text: Entisestä 477-sarjan junasta on muokattu suuri-ikkunainen näköalajuna.


title: Berliinin S-Bahn

text: S-Bahnilla ei ole tapahtunut ainuttakaan kuolemaan johtanutta onnettomuutta. Tosin esimerkiksi junan ulkopuolella roikkuneita ja sieltä putoamalla tai johonkin osumalla kuolleita ei lasketa onnettomuuksiksi.


title: Berliinin S-Bahn

text: 24. syyskuuta 1989 viideltä aamulla 477-sarjan juna ajoi päätepuskimen läpi ja törmäsi Bernaun asemarakennukseen.


title: Berliinin S-Bahn

text: Iltaruuhkassa 11. helmikuuta 2000 vaunu 480 053 paloi täysin Yorckstraßen asemalla. Valvomo oli havainnut savua, ja juna oli evakuoitu. Juna oli juuri jättänyt Nord-Süd-Tunnelin taakseen, kun palo syttyi. Palon syyksi paljastui rikkinäinen 750 voltin kaapeli, johon junan virroitin oli osunut.


title: Berliinin S-Bahn

text: 10. elokuuta 2004 480-sarjan juna paloi maanalaisella Anhalter Bahnhofilla täysin. Vain henkilökunnan nopea toiminta esti katastrofin. Asema kärsi vakavia vaurioita.


title: Suomi jääkiekon maailmanmestaruuskilpailuissa 1995

text: Suomen jääkiekkomaajoukkue otti ensimmäisen arvokisavoittonsa vuoden 1995 jääkiekon maailmanmestaruuskilpailuissa.


text: Joukkueen ykköshyökkäysketjuun, niin sanottuun Tupu, Hupu ja Lupu -ketjuun kuuluivat Saku Koivu (keskushyökkääjä), Ville Peltonen (vasen laitahyökkääjä) ja Jere Lehtinen (oikea laitahyökkääjä). Ketjusta Saku Koivu valittiin kisojen parhaaksi hyökkääjäksi ja esimerkiksi finaaliottelussa ketju oli tekemässä Suomen kaikkia neljää maalia, joista kolme eli kypärätempun teki Ville Peltonen.


title: Karhuveljeni Koda

text: Karhuveljeni Koda ("Brother Bear") on vuonna 2003 ensi-iltansa saanut Disneyn draama-komedia animaatioelokuva. Se on Walt Disney Animation Studiosin 44. animaatioelokuva. Elokuvan laulut sävelsi ja esitti Phil Collins, ja suomenkielisessä versiossa lauloivat muun muassa Stratovariuksen laulaja Timo Kotipelto ja laulaja-lauluntekijä Kikka Laitinen.


title: Karhuveljeni Koda

text: Elokuvan jatko-osa on vuonna 2006 valmistunut "Karhuveljeni Koda 2".Elokuva sijoittuu jääkauden jälkeiseen Pohjois-Amerikkaan, missä paikalliset heimolaiset uskovat kaikkien olentojen olevan peräisin hengistä, joiden sanotaan ilmestyvän aika ajoin maan päälle revontulten muodossa. Kolme veljestä, Kenai, Denahi ja Sitka, palaavat heimoonsa, jotta Kenai voisi ottaa vastaan toteeminsa. Toteemi kertoo jokaiselle heimolaiselle sen, mitä tämän tulee elämässään saavuttaa tullakseen aikuiseksi. Toisin kuin Sitka, jonka toteemina on johdatuksen kotka, tai Denahi, jonka toteemina on viisauden susi, Kenai saa suureksi harmikseen toteemikseen rakkauden karhun. Nuori mies protestoi sanomalla, että karhut ovat varkaita. Hänen kommenttinsa saakin pian pontta alleen, kun eräs karhu varastaa veljesten heimolle hankkimia lohia. Kenai ja hänen veljensä lähtevät jahtaamaan karhua ja saavuttavat sen lopulta eräällä jäätiköllä. Seuraa taistelu, jonka aikana Sitka uhraa henkensä veljiensä puolesta pudottamalla itsensä ja karhun alas jäätikön jyrkänteeltä. Karhu selviää pudotuksesta kuitenkin hengissä. Raivostunut Kenai lähtee jahtaamaan karhua kostaakseen veljensä kuoleman. Hän seuraa karhua vuoren huipulle ja tappaa sen. Henget ilmestyvät paikalle, mukaan lukien myös Sitka valkopäämerikotkaa esittävän hengen muodossa ja muuttavat Kenain karhuksi. Samalla Kenain tappaman karhun ruumis katoaa ilmaan. Denahi saapuu paikalle ja luulee Kenain kuolleen. Hän uskoo karhuksi muuttuneen Kenain olevan syypää veljensä kuolemaan ja vannoo karhulle kostoa.


title: Karhuveljeni Koda

text: Kenai putoaa koskeen, mutta säilyy hengissä. Hän päätyy heimon shamaani Tananan hoiviin ja toipuu jälleen terveeksi. Tanana neuvoo Kenaita menemään henkivuorelle löytääkseen Sitkan ja palautuakseen takaisin ihmismuotoonsa. Tanana sanoo, että sitä ennen Kenain on kuitenkin hyvitettävä tekonsa. Sitten Tanana katoaa. Kenai saa pian huomata, että metsän eläimet osaavat puhua, ja tapaa kaksi hirveä nimeltä Taukki ja Tsoukki. Hän joutuu myös ihmisten virittämään ansaan, mutta puhelias karhunpentu nimeltä Koda vapauttaa hänet. Karhut tekevät sopimuksen, jonka mukaan Kenai lähtee Kodan kanssa läheiselle lohijoelle vastineeksi siitä, että Koda puolestaan vie hänet myöhemmin henkivuorelle. Ennen pitkää kaksikon välille syntyy veljellinen side, ja Koda paljastaa olevansa yksin siksi, että hänen äitinsä on kadonnut. Denahi jahtaa karhukaksikkoa, mutta hän ei useista yrityksistä huolimatta onnistu tappamaan Kenaita. Taukki ja Tsoukki törmäävät karhukaksikkoon useita kertoja, ja lopulta nelikko liftaa mammuttilauman kyytiin päästäkseen lohijoelle nopeammin. Lopulta hirvet lähtevät kuitenkin omille teilleen, ja karhut jatkavat taivaltaan kohti koskea. Kenai ja Koda onnistuvat jälleen pakenemaan Denahia ja saapuvat lohijoelle vihdoin ja viimein. Koskella elää suuri määrä karhuja yhtenä perheenä, ja lauman johtajana toimii harmaakarhu nimeltä Takku. Kenai kotiutuu koskelle hyvin ja alkaa viihtyä muiden karhujen seurassa. Erään keskustelun aikana Koda alkaa yllättäen kertoa tarinaa, jossa hänen äitinsä taistelee ihmismetsästäjiä vastaan. Kesken kertomuksen Kenai tajuaa, että hänen tappamansa karhu oli Kodan äiti.


title: Karhuveljeni Koda

text:
Syyllisyyttä tunteva ja kauhistunut Kenai pakenee koskelta, mutta Koda löytää hänet varsin pian. Kenai paljastaa Kodalle totuuden, jolloin karhunpentu juoksee surunmurtamana tiehensä. Katuva Kenai lähtee tallustelemaan kohti henkivuorta. Sillä välin keskenään riitaantuneet Taukki ja Tsoukki tekevät sovinnon Kodan naaman edessä, minkä seurauksena Koda muuttaa mielensä ja lähtee Kenain perään. Denahi kohtaa Kenain henkivuorella, mutta Koda keskeyttää heidän taistelunsa sieppaamalla Denahin metsästyskeihään suuhunsa. Rakkaus saa Kenain syöksymään Kodan apuun, minkä seurauksena Sitka ilmestyy esiin ja muuttaa Kenain takaisin ihmiseksi. Denahi ja Koda hämmentyvät kumpikin äärimmilleen. Kenai kuitenkin pyytää Sitkaa muuttamaan hänet takaisin karhuksi, jotta hän voisi huolehtia Kodasta. Sitka suostuu. Koda kohtaa lyhyesti äitinsä hengen ennen kuin tämä ja Sitka palaavat takaisin henkien luokse. Lopulta Kenai saa painettua tassunjälkensä samaan kallioon mihin esi-isät ovat painaneet kädenjälkensä. Hän päätyy asumaan karhujen luokse, ja hänestä tulee viimein mies olemalla karhu.
Suomenkielisen version ohjasi ja käänsi Markus Bäckman.


title: Hammastikku

text: Hammastikku on tikku, jolla puhdistetaan hammasvälejä. Tyypillisesti hammastikku valmistetaan puusta, mutta niitä tehdään myös muovista, bambusta, metallista ja luusta. Hampaat puhdistetaan viemällä tikun litteämpi pää ientä vasten eli terävämpi reuna hampaan kärkeä kohti. Tikkuja on sekä poikkileikkaukseltaan pyöreitä, että myös kolmiomallisia. Hammastikkuja on usein ravintoloiden pöydissä.


title: Hammastikku

text: Hammastikkua tulisi liikuttaa edestakaisin noin kymmenen kertaa jokaisessa hammasvälissä, jotta tikku hieroo tarpeeksi ientä. Itse voi kielellä koettaa, että tikku menee läpi hammasvälistä, tällöin tikku on sopivan kokoinen. Mikäli tikku on liian pieni tai suuri hammasväliin käytettäväksi, voi käyttää hammasväliharjaa, hammaslankaa tai lankainta.


title: Hammastikku

text: Hammastikkuja käytetään myös ruokatarjoilussa pitämään tai lävistämään pieniä alkupaloja kuten juustokuutioita tai oliiveja sekä cocktail-tikkuina, ja ne voidaan koristella vaikkapa pienillä paperisilla sateenvarjoilla tai lipuilla.


title: Armenian jääkiekkomaajoukkue

text: Armenian jääkiekkomaajoukkue on edustanut Armeniaa kansainvälisissä jääkiekko-otteluissa. Joukkueen sijoitus IIHF:n jääkiekon maailmanrankinglistalla oli sen pelivuosina yleensä viimeinen (45.-49.). Armenialla oli mm. häviö Meksikoa vastaan 0-48, Luxemburgia vastaan 38-3, Etelä-Afrikkaa vastaan 1-33 ja Islantia vastaan 30-0 vuosilta 2004 ja 2005. Sittemmin Armenia paransi peliään. Vuonna 2010 Kansainvälinen jääkiekkoliitto kuitenkin sulki Armenian pysyvästi ulos toiminnastaan toistuneiden pelaajasääntörikkomusten vuoksi, eikä sitä sen koommin ole rankattu.


title: Armenian jääkiekkomaajoukkue

text: Armenia osallistui Kansainvälisen jääkiekkoliiton maajoukkuetoimintaan 2004 ja lähetti joukkueen 3. divisioonan MM-kisoihin. Ensimmäiset kaksi vuotta Armenia vietti IIHF:n maailmanrankingin alimpana joukkueena, kunnes maajoukkue kirjoitti jääkiekkohistoriaa vuoden 2006 kisoissa ottamalla historiansa ensimmäisen maaotteluvoiton Irlannista numeroin 6–0; maalivahti Lavik Ghazaryan pelasi maajoukkueensa historian ensimmäisen nollapelin. Armenia sijoittui lopulta turnauksessa kolmanneksi. Vuonna 2010 Armenia järjesti itse 3. divisioonan MM-kisat, joissa hävisi finaaliottelun Pohjois-Koreaa vastaan 5-2. Pian turnauksen jälkeen Armenian havaittiin käyttäneen luvattomia pelaajia, ja sen IIHF-pelihistoria mitätöitiin.


title: Irlannin jääkiekkomaajoukkue

text: Irlannin jääkiekkojoukkue edustaa Irlantia kansainvälisissä jääkiekkoturnauksissa. Irlanti on osallistunut divisioonien MM-turnaukseen viimeksi vuonna 2013. Vuonna 2018 maajoukkue koottiin vuosien tauon jälkeen uudelleen ja se osallistui IIHF:n Development Cupiin, jossa voitti kaksi pelaamistaan kolmesta ottelusta.


title: Efektipedaali

text: Efektipedaalit eli "tehostimet" vaikuttavat sähköisen signaalin tuottavan soittimen signaaliin siten, että sen äänenväriä, sävelkorkeutta ja sointia tai äänen kiertoa voidaan tehostaa tai muunnella. Efektipedaaleilla ja signaalien muokkaamisella on suuri rooli eri musiikkityyleissä, jotta esimerkiksi kitara saadaan kuulostamaan tyylilajiin sopivalta. Esimerkiksi rock- ja metallimusiikissa kitaran säröllä on suuri merkitys.


title: Efektipedaali

text: Efektipedaalilla voidaan muokata minkä tahansa sähköisen signaalin tuottaman instrumentin soundia. Myös esimerkiksi laulun tai akustisten soittimien soundia voidaan muokata efektipedaaleilla, kunhan näiden tuottama ääni on ensin saatettu sähköiseksi signaaliksi mikrofoneja käyttäen.


title: Efektipedaali

text: Bassoa soittavat käyttävät yleensä erikseen bassolle tarkoitettuja efektipedaaleja, jotka on suunniteltu toimimaan soittimelle ominaisilla matalataajuuksilla. Myös tietyt kitaraefektit toimivat hyvin myös basson kanssa, mutta basson käyttämisessä kitaraefekteillä - ja päin vastoin - on omat rajoitteensa. Tästä voidaan pitää esimerkkinä bassolle tarkoitetun säröpedaalin käyttämistä kitarassa: tällaista efektipedaalia käytettäessä kitaran saattaa säröytyä vain matalilla taajuuksilla.


title: Efektipedaali

text: Tunnetuimpia kitaraefektien valmistajia ovat muun muassa BOSS, DigiTech, Electro-Harmonix, Line 6, MXR ja Dunlop.


title: Efektipedaali

text: Efektipedaaleja on lukuisia erilaisia malleja ja kokoja. Yleensä esimerkiksi säröt, tai muut yhteen yksittäiseen efektiin perustuvat pedaalit ovat kooltaan noin 5x10 cm kokoisia. Markkinoilla on myös niin sanottuja multiefektejä, joissa samassa kotelossa on useampia erilaisia efektejä. Multiefekteissä on useita jalalla ohjattavia kytkimiä, joista voidaan kytkeä erikseen haluttu efekti päälle. Joissakin malleissa on esimerkiksi niin sanottu "tap tempo" -kytkin, jolla voidaan säätää polkemalla esimerkiksi viive-efektin toistonopeus. Joissakin efektipedaaleissa asetukset on mahdollista tallentaa laitteen sisäiseen muistiin.


title: Efektipedaali

text: Efektipedaaleissa on potentiometrejä, joilla säädetään efektien määrää, luonnetta, signaalin ulostulovoimakkuutta jne., ja asetuksia muuttamalla efektipedaalista on mahdollista saada tyypillisesti sopivia soundeja moniin eri käyttötarkoituksiin.


title: Efektipedaali

text: Kaupallisista syistä efektipedaalien ja säädettävien parametrien nimitykset vaihtelevat vaikka perusperiaate on samankaltainen. Toisinaan käytetään tunnetun efektin keksineen valmistajan nimeä kuvaamaan säätöjen mahdollisuuksia, esimerkiksi leslie.


title: Efektipedaali

text: Kitaran efektipedaali kytketään instrumenttikaapelein kitaran ja vahvistimen väliin, tai vahvistimen efektilenkkiin. Yleensä pedaaleissa on virtalähteeksi valittavissa paristo ja/tai verkkovirtaan kytkettävä muuntaja eli virtalähde, joka muuntaa verkkovirran pedaalille sopivaksi. Useimmat pedaalit käyttävät 9V tasajännitettä. Kitaraefektikäyttöön tarkoitetut muuntajissa on suotokondensaattorit, joiden tarkoitus on minimoida ripplelijännite ja siten vähentää hurinaa.


title: Efektipedaali

text:
Laadukas efektipedaali tuottaa vain vähän häiriöääniä ja kohinaa. Laadukkaammissa pedaaleissa on niin sanottu true-bypass -ominaisuus, joka tarkoittaa sitä, että efektin ollessa pois päältä kytkettynä signaali kulkee suoraan läpi ja efektipiiri ohitetaan kokonaan. Tällöin signaali pysyy mahdollismman häiriöttömänä. Monissa pedaaleissa signaali kulkee koko ajan efektipiirin läpi ja se muuttaa kytkennästä riippuen signaalin taajuusvastetta ja impedanssia.
Edullisten efektipedaalien kotelot ovat yleensä muovisia, mutta laadukkaammissa malleissa käytetään metallia, esim. valettua alumiinia.


title: Efektipedaali

text: Pedaalin pohjassa on pehmeästä materiaalista valmistettu pito-osa, jonka tarkoitus on estää laitteen liukuminen alustalla käytettäessä. Myös elektroniikan ja kytkentöjen taso vaihtelee usein hinnan mukaan, mutta tämäkin on suhteellista. Tekniikan kehittyttyä ja valmistuskustannusten pienentyessä myös kalliimpiin laitteisiin suhteessa halvemmat laitteet voivat olla hyvinkin laadukkaita.


title: Efektipedaali

text: Pedaaleita varten on saatavissa erilaisia koteloita, joissa ne pysyvät sekä suojassa että paikoillaan alustallaan, ja koteloa on myös helppo kuljettaa. Kotelossa olevat efektit kytketään valmiiksi, ja näin säästytään pedaalien järjestämiseltä ja kytkemiseltä, jos halutaan esimerkiksi siirtää pedaalit treenitilasta esiintymislavalle. Kokonaisuudesta käytetään nimitystä efektilauta tai pedaalilauta.


title: Efektipedaali

text: Markkinoilla on myös useita niin kutsuttuja re-issue malleja, jotka ovat kopioita vanhoista ja alkuperäisistä malleista. Esimerkiksi Ibanez on valmistanut klassisesta Tube Screamer -säröpedaalistaan (vihreä pedaali kuvassa artikkelin yläosassa) vuosien varrella useita erilaisia versioita, joiden soundi saattaa poiketa toisistaan. Alkuperäisessä Tube Screamerissa käytetään tietynlaisia operaatiovahvistimia, joiden tuotanto on lopetettu. Tämän vuoksi alkuperäiset mallit ovat hyvin haluttuja, ja siten kalliita niiden rajoitetun saatavuuden vuoksi.


title: Efektipedaali

text: Re-issue malleissa vanhan mallin ominaisuudet on kopioitu uuteen, ja yleensä halvempaan malliin. Jotkut pitävät re-issue malleja soundiltaan huomattavasti huonompina alkuperäisiin verrattuna, mutta käytettäessä esimerkiksi niin sanottua mallinnusta, eroa alkuperäisen ja mallinnusta käyttävän re-issue -efektin soundissa on käytännössä niin olematon ero, ettei sitä välttämättä pysty huomaamaan. Tästä esimerkkinä Line 6:n laitteet ovat kaikki mallinnettuja vanhoista klassikoista, ja Line 6 onkin hyvin suosittu merkki esimerkiksi juuri laadun vuoksi.


title: Efektipedaali

text: Yksittäisiä efektilaitteita voidaan myös ketjuttaa eli kytkeä sarjaan, jolloin signaali kulkee ensimmäisestä efektistä toiseen ja niin edelleen. Ketjutuksessa tulee ottaa huomioon käytettävissä olevien efektien ominaisuudet, mutta mitään yksiselitteistä tapaa asetella efektit tiettyyn järjestykseen ei ole. Tämä on puhtaasti mieltymyksellinen kysymys. On olemassa kuitenkin joitakin nyrkkisääntöjä: kuten esimerkiksi se että kaiku kytketään aina vasta särön jälkeen. Tämäkin on kuitenkin puhtaasti mieltymyksellinen kysymys, mutta suhteellisen yleinen käytäntö. Kaiun kytkeminen ennen säröä poikkeaa päinvastaisesta kytkennästä huomattavasti, ja soundi saattaa esimerkiksi niin sanotusti puuroutua, joskin tämä voi olla myös tavoiteltu lopputulos. (ks. ääninäyte ohessa)


title: Efektipedaali

text: Joissain musiikkityyleissä, kuten shoegazessa efektejä käytetään kuitenkin myös melko epätavanomaisesti, kytkemällä esimerkiksi useita säröefektejä peräkkäin. Kahden tai useamman särön kytkeminen sarjaan ei varsinaisesti lisää signaalin säröytymisen määrää, mutta tämäkin riippuu käytettävissä olevien säröjen ominaisuuksista ja järjestyksestä; väärin kytkettynä ja säädettynä soundi saattaa puuroutua huomattavasti, ja myös kohina todennäköisesti lisääntyy.


title: Efektipedaali

text: Joskus voidaan käyttää myös säröpedaalia vahvistimen edessä, vahvistimen särökanavan ollessa päällä, jolloin säröpedaali toimii vahvistimen etuasteena ja vahvistin särkee kovemmin. Tässä tapauksessa särön voimakkuus itse pedaalissa saati vahvistimessa ei yleensä pitäisi olla kovin suuri, riippuen tietenkin halutusta lopputuloksesta. Yleensä säröpedaalin volume säädetään mahdollisimman kovalle, jolloin putkille tuleva signaali voimistuu, ja tämä taas edistää äänen säröytymistä.


title: Efektipedaali

text: Tämä toimii parhaiten nimenomaan putkivahvistimissa, sillä näin meneteltäessä transistorivahvistinten kanssa: soundi saattaa huonontua ja myös transistorit saattavat särkyä. Useat muusikot eivät kuitenkaan pidä tästä yhdistelmästä kun käytössä on transistorivahvistin. Transistori ja elektroniputki käyttäytyvät yliohjattuina toisistaan poikkeavilla tavoilla, ja yliohjatun putkivahvistimen soundia pidetäänkin yleensä huomattavasti miellyttävämpänä.


title: Efektipedaali

text: Säröefektiä käytetään alkuperäisen puhtaan signaalin muokkaamiseen rikkomalla signaalin aaltomuoto. Tällä lisätään signaalin taajuuskomponetteja. Säröä tuottavaa efektipedaalia kutsutaan usein äänensärkijäksi.


title: Efektipedaali

text: Säröefekti sai alkunsa 1950-luvulla, kun huomattiin että kitaravahvistinta soitettaessa tarpeeksi kovalla äänenvoimakkuudella, laite ei pystynyt tuottamaan ääntä puhtaasti, vaan ääni säröytyi. Säröytymistä saatiin lisättyä käyttämällä lisäksi rikkinäistä tai puhkottua kaiutinelementtiä. Särö tuli pian kitaristien keskuudessa niin suosituksi, että alettiin käyttää niin sanottua "overdrivea", jolla jo vahvistimelle menevää signaalia yliohjattiin.


title: Efektipedaali

text: Varsinaisen säröpedaalin keksimisen myötä signaali saatiin säröytymään vahvistimen säätöihin puuttumatta, tai rikkomatta kaiutinelementtiä.


title: Efektipedaali

text: Fuzz on tietyn tyyppinen särö. Se on itse efektilaitteen mallista ja ominaisuuksista riippuen useimmiten karkeampi verrattuna tavalliseen overdriveen. Yksi tunnetuimpia fuzzin käyttäjiä oli kitaristi Jimi Hendrix.


title: Efektipedaali

text: Wah-wah on pedaali, jota ohjataan jalkakäyttöisellä keinupolkimella. Poljin säätää laitteen sisältämää kaistanpäästösuodatinta. Efektillä saadaan aikaan "vaakkuvaääninen" soundi, kuulostaen siltä, kuin joku sanoisi "wah-wah" (englannin kielen mukaan äännettynä).


title: Efektipedaali

text: Tremolo on edestakaiseen äänen voimakkuuden muuttamiseen (amplitudimodulaatioon) perustuva efekti. Tremolotoiminto voi olla toteutettu erillisellä pedaalilla tai se voi olla rakennettu vahvistimen sisään. Tremololaitteen äänenvoimakkuuden muutosten nopeutta ja syvyyttä voidaan säätää säätönupeista.


title: Efektipedaali

text: Vibrato saadaan esimerkiksi kitaralla aikaiseksi venyttämällä kieliä edestakaisin nopeaan tahtiin. Kuitenkin on olemassa erillisiä vibratoefektejä, jotka vaikuttavat koko signaalin sävelkorkeuksiin vaihdellen niitä ylös alas joko tasaiseen tahtiin tai epätahtiin, riippuen käytetystä efektistä.


title: Efektipedaali

text: Flanger-efekti saadaan aikaan toistamalla samaa signaalia kahdella eri kanavalla, joista toinen soi normaalitaajuudella ja toinen on hieman jäljessä. Näin saadaan ääneen aikaiseksi huojuvalta efekti. Flanger on läheistä sukua chorukselle, joskin chorus on flangeria miedompi "huojunnaltaan". Flangerin ja choruksen ero on hyvin häilyvä, eikä sitä välttämättä voida tarkasti rajoittaa tiettyyn pisteeseen sillä tietyt choruspedaalit voidaan saada kuulostamaan flangerilta, ja päinvastoin.


title: Efektipedaali

text: Chorus-efekti on kahden soinniltaan samankaltaisen, mutta taajuudeltaan hieman erilaisen äänen tuottama ilmiö. Akustisessa musiikissa ilmiön voi kuulla esimerkiksi samaa säveltä soittavien instrumenttien soinnissa tai vaikkapa kuorolaulussa. Ilmiö perustuu siihen, että akustinen soitin tai ihmisääni ja niiden vire sekä esittäjän ilmaisu eivät ole absoluuttisesti samanlaisia keskenään. Tätä ei kuitenkaan tule sekoittaa varsinaiseen epävireisyyteen tai dissonanssiin.


title: Efektipedaali

text: Chorus aiheuttaa esimerkiksi kitaralla soitettuna sointiin syvyyttä, ja se onkin hyvin suosittu efekti soitettaessa sähkökitaraa puhtaalla signaalilla, ilman säröä.


title: Efektipedaali

text: Esimerkiksi Pink Floydin kitaristi David Gilmour käyttää usein chorusta.


title: Efektipedaali

text: Kohinasalpa (noise gate) sulkee signaalilinjan, kun sillä ei kulje mitään signaalia. Väliin tunkeva taustakohina saadaan näin eliminoitua. Taustakohina saattaa johtua jostain signaalin kulkuväylällä olevasta laitteesta. Merkittävä rooli on signaalin voimakkuudella ja värähtelevän äänen havainnoinnilla. Näin määritetään katkaisutaso, jonka alittavaa signaalia ei kuulla.


title: Efektipedaali

text: Kaiulla ääni efektin nimen mukaisesti kaikuu ja toistuu asetuksista riippuen esimerkiksi useita kertoja. Kaiun syntyyn tarvitaan viivettä.


title: Efektipedaali

text: Kaiku tarkoittaa signaalin, esimerkiksi äänen, kuulemista tai radiosignaalin vastaanottamista alkuperäisen signaalin ohella sen viivästyneenä kopiona. Kaiun aiheuttaa tavallisimmin signaalin heijastuminen kahden aineen tai faasin rajapinnasta, kuten rakennusten seinistä, metsän reunasta tai kahden eritiheyksisen väliaineen, esimerkiksi kahden ilmakerroksen rajalta.


title: Efektipedaali

text: Jälkikaiku eli reverb tai reverberation, on kaikuefekti, jolla ääni saadaan kuulostamaan siltä kuin se soisi esimerkiksi suuressa salissa tai kivisessä luolassa. Jälkikaiussa ääni kaikuu niin tiheään tahtiin ("muutamien" millisekuntien välein) ja pidemmän aikaa, jolloin varsinaista äänen toistumista kaikuna ei varsinaisesti voi havaita paljaalla korvalla.


title: Efektipedaali

text: Multiefekti on efektipedaali jossa on kaksi tai useampia erilaisia efektejä ketjutettuna samassa laitteessa.


title: Meksikon jääkiekkomaajoukkue

text: Meksikon jääkiekkomaajoukkue edustaa Meksikoa kansainvälisissä jääkiekkoturnauksissa. Joukkueen sijoitus Kansainvälisen Jääkiekkoliiton maailmanranking-listalla on 32.


title: Tyndallisointi

text: Tyndallisointi on sterilointimenetelmä, jonka kehitti John Tyndall. Tyndallisoinnissa steriloitavaa esinettä tai bakteerien kasvualustaa käsitellään +100 °C:n lämpötilassa 15–30 minuuttia yhteensä kolme kertaa kolmena peräkkäisenä päivänä. Kunkin kiehutuksen jälkeen esinettä tai kasvualustaa säilötään yön yli +37 °C:n lämpötilassa. Tällöin itiöllisten bakteerien itiöt itävät ja seuraavan kerran keitetettäessä ne kuolevat. Toistamalla käsittely kolmasti pyritään varmistamaan kaikkien itiöiden itäminen ja kuolema.


title: Tyndallisointi

text: Tyndallisointi on teknisesti autoklavointia yksinkertaisempi, mutta huomattavasti kauemmin aikaa vievä sterilointimenetelmä. Tyndallisoinnissa ongelmaksi voi muodostua runsaasti itiöitä sisältäviä kasvualustoja steriloitaessa bakteerien runsas kasvu, jolloin kasvualustaan kertyy kiehuttamisen jälkeen paljon kuollutta bakteerimassaa. Menetelmää ei voida myöskään käyttää veden tai puskuriliuosten sterilointiin.


title: Heather Graham

text: Heather Joan Graham (s. 29. tammikuuta 1970 Milwaukee, Wisconsin) on yhdysvaltalainen näyttelijä. Hän on näytellyt urallaan sekä televisiossa että elokuvissa.


title: Heather Graham

text: Graham on ollut ehdolla Saturn-palkinnon saajaksi parhaana naisnäyttelijänä elokuvasta "Austin Powers – agentti joka tuuppasi minua" (1999).


title: Heather Graham

text: Grahamin isä oli töissä FBI:ssä, ja hänen äitinsä on ammatiltaan opettaja. Hänen nuorempi sisarensa on näyttelijä Aimee Graham. Siskokset saivat katolilaisen kasvatuksen.


title: Kyllä, herra ministeri

text: Kyllä, herra ministeri ("Yes Minister") ja sitä seurannut Kyllä, herra pääministeri ("Yes, Prime Minister") ovat brittiläisiä BBC:lle vuosina 1980–1988 tehtyjä satiirisen tilannekomedian keinoja käyttäviä televisiosarjoja. Sarjojen yhteensä 38 jaksosta vastasivat käsikirjoittajat Antony Jay ja Jonathan Lynn. Suomessa sarjoja on esittänyt Yle TV1. Satiirin pääkohteena sarjassa on ministeriöiden pysyvien virkamiesten valta suhteessa heidän vaihtuviin poliitikkoesimiehiinsä.


title: Kyllä, herra ministeri

text: "Kyllä, herra ministerin" kahdesta ensimmäisestä kaudesta on tehty myös radioversio.


title: Kyllä, herra ministeri

text: Vuonna 2000 British Film Instituten kyselyssä ammattilaiset valitsivat sarjan kaikkien aikojen yhdeksänneksi parhaaksi brittiläiseksi tv-ohjelmaksi.


title: Pieni merenneito (vuoden 1989 elokuva)

text: Pieni merenneito () on Disneyn animaatioelokuva vuodelta 1989. Elokuva perustuu H. C. Andersenin samannimiseen satuun, joka kertoo nuoresta merenneidosta, joka rakastuu ihmisprinssiin ja saa noidan muuttamaan itsensä ihmiseksi.


title: Pieni merenneito (vuoden 1989 elokuva)

text: Elokuvaa pidetään laajalti Disneyn paluuna studion klassisempaan tyyliin, koska se oli 30 vuoteen ensimmäinen Disneyn tekemä prinsessan, prinssin ja taikuuden elementteihin pohjautuva elokuva. Edellinen samanaiheinen oli Prinsessa Ruusunen vuonna 1959.


title: Pieni merenneito (vuoden 1989 elokuva)

text: "Pieni merenneito" on Disneyn 28. piirrosklassikko. Elokuva sai ensi-iltansa Yhdysvalloissa 17. marraskuuta 1989 ja Suomessa 30. marraskuuta 1990. Oscar-gaalassa 1990 se sai kaksi palkintoa: elokuvan musiikki sai parhaan alkuperäismusiikin Oscarin ja elokuvan kappale ”Under the Sea” (suomeksi "Aalloissa siis") palkittiin parhaana lauluna. Lisäksi elokuva sai kaksi Golden Globe -palkintoa samoissa palkintosarjoissa.


title: Pieni merenneito (vuoden 1989 elokuva)

text: Elokuvan pohjalta tehtiin samanniminen animaatiosarja, jota esitettiin vuosina 1992–1994. Lisäksi elokuvan hahmojen tarina jatkuu vuonna 2000 ilmestyneessä jatko-osassa "". Jatko-osan pääosassa on Arielin ja prinssi Erikin tytär. Elokuvasarjan kolmas osa "" julkaistiin vuonna 2008. Se kertoo Arielin elämästä ennen ensimmäisen elokuvan tapahtumia.


title: Pieni merenneito (vuoden 1989 elokuva)

text: Disney kehittelee näyteltyä versiota elokuvasta, jonka tuottaa Lin-Manuel Miranda. Miranda myös säveltää uutta musiikkia elokuvaan yhdessä Alan Menkenin kanssa.


title: Pieni merenneito (vuoden 1989 elokuva)

text: Ariel on 16-vuotias merenneitoprinsessa, joka ei ole tyytyväinen elämäänsä meren alla, vaan tahtoisi kuollakseen vierailla ihmisten maailmassa. Yhdessä parhaan kalaystävänsä Pärskyn kanssa Ariel keräilee ihmisten tavaroita ja menee merenpinnalle tapaamaan merilokki Joonasta, jolla on hyvin epätäydelliset tiedot ihmisten maailmasta. Ariel viisveisaa toistuvasti isänsä kuningas Tritonin, ja tämän neuvonantaja Sebastianin varoituksista, etteivät merenväki ja ihmiset saa koskaan tavata toisiaan, sillä hän kaihoaa kovasti ihmisten maailmaan ja tahtoo tulla ihmiseksi myös itse.


title: Pieni merenneito (vuoden 1989 elokuva)

text: Eräänä iltana Ariel, Pärsky ja vastahakoinen Sebastian uivat merenpinnalle katsomaan prinssi Erikin laivalla vietettäviä syntymäpäiväjuhlia. Ariel rakastuu välittömästi komeaan prinssiin. Laiva joutuu kuitenkin myrskyn kouriin ja tuhoutuu, jolloin Ariel joutuu pelastamaan tajuttoman Erikin hukkumiselta. Vietyään Erikin rannalle Ariel laulaa Erikille, mutta häipyy miehen virotessa nopeasti tiehensä, jottei häntä huomattaisi. Arielin ääni kiehtoo Erikiä, joka vannoo löytävänsä hänet pelastaneen neidon. Ariel puolestaan vannoo etsivänsä keinon päästä Erikin luo ihmismaailmaan. Triton huomaa rakastuneen Arielin muuttuneen käytöksen ja tiedustelee sen syytä Sebastianilta, joka paljastaa hänelle tapahtuneen. Raivostunut Triton kohtaa Arielin luolassa, jonne Ariel ja Pärsky ovat varastoineet keräämiään ihmistavaroita, ja tuhoaa kaikki luolan esineet atraimellaan. Tritonin lähdettyä kaksi ankeriasta, Kiero ja Liero, taivuttelee Arielin tapaamaan merinoita Ursulan, joka voi auttaa häntä pääsemään Erikin luo.


title: Pieni merenneito (vuoden 1989 elokuva)

text: Ursula tekee Arielin kanssa sopimuksen, jossa hän muuttaa tämän ihmiseksi kolmeksi päiväksi vastineeksi tämän äänestä, jonka hän varastoi kaulallaan riippuvaan helmivenekuoreen. Arielin on kolmen päivän kuluessa saatava Erikiltä ”todellisen rakkauden suudelma”, sillä muuten hän muuttuu takaisin merenneidoksi ja joutuu Ursulan orjaksi. Ariel saa ihmisjalat, minkä jälkeen Pärsky ja Sebastian vievät hänet merenpinnalle. Erik löytää Arielin rannalta ja vie tämän linnaan tietämättä, että Ariel on se sama tyttö, joka pelasti hänet aiemmin. Ariel viettää aikaa Erikin kanssa, ja toisen päivän päättyessä hän on saada prinssiltä suudelman, mutta Kiero ja Liero estävät sen. Läheltä piti-tilanteesta vihastunut Ursula muuttaa itsensä kauniiksi nuoreksi naiseksi nimeltä ”Vanessa” ja ilmestyy rannalle laulamaan Arielin äänellä. Erik tunnistaa äänen, jolloin Ursula hypnotisoi hänet unohtamaan Arielin.